text:
River Plate Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
River Plate Aruba, miho conoci como River Plate, of simplemente River, (a yam'e for di ASV River Plate) ta un club di futbol di e bario di Madiki, Oranjestad na Aruba. Funda dia prome di februari 1953 e club ta hunga den e liga profesional mas halto na Aruba, esta Division di Honor.
Lista di Honor[editá | editá fuente]
- campeon nacional na 1992, 1997
- campeon na 1960, 2007
- campeon na 1993
Participacion den CONCACAF[editá | editá fuente]
- CONCACAF Champions League: 2 biaha
- 1994 - Di dos rond di cualificacion
- 1995 - Prome rond
Ekipo di hungado[editá | editá fuente]
Seleccion 2020-21[editá | editá fuente]
Staf[editá | editá fuente]
- Presidente: Earney Panneflek
- Director general: John Henriquez
- Director tecnico: Nochi Martis
- Entrenador: Shermin Schotborg


c: text/html

text:
Weekend pasa: Buskeda pa mas paki di droga cu a ser haya na Zwarte Mangel
Oranjestad – Algun dia atras un grupo di polis a haya instruccion pa sondea costa norte, Conchi bay pariba.
Weekend
Esaki a sosode durante weekend, den oranan di anochi y durante dia.
Siman pasa
Siman pasa ariba diamars na Zwarte Mangel a haya un of mas paki bo seya conteniendo locual a resulta cu ta droga.
Autoridad despues lo a haya mas informacion a prepara un grupo, cu lo mester a controla e costa via Parke Arikok.
Weekend
Pues autoridad tawata buscando varios paki mas cu lo por of a keda pega den e bocanan cu ta cay den e parke.
No ta conoci si a logra haya mas di e pakinan aki, cu tawata destina pa drenta Aruba via nos costanan, pues un persona akinan a perde su lote.

robotstxt: allowed

filter: keep


text:
Na momentu ku un persona fayesé i dòkter konstatá morto, El Tributo ta manda un waha di
morto pa buska e defuntu i hib’é El Tributo Otrobanda, kaminda e kurpa ta permanesé den frizer te dia di entiero.
Riba dia di entiero El Tributo ta manda un otro waha di morto pa buska e defuntu i hib’é e sitio kaminda ta bai duna tributo. Despues di esaki, e waha ta hiba e defuntu su último lugá di sosiegu.
El Tributo ta konta ku 4 waha di morto (Cadillac), pa garantisá ku tur kos por kana manera a ser planeá.
Den kaso ku famia ta deseá esaki, El Tributo por sòru pa limuzin, bùs òf otro tipo di transporte pa famia di e defuntu.


text:
Un protocol no tin validez mas si un persona haci mal uzo di dje.Na e momentonan aki, ami Aquannette A. Gunn a dicidi di reacciona relaciona cu tur loke ta bayendo rond riba medionan social. Na prome luga mi kier enfatisa cu segun e Ordenansa Electoral ami a keda apunta pa forma parti di e 21 parlamentarionan di pais Aruba pa e siguiente 4 aña.
Ta berdad cu cada candidato a firma un protocol, cual tabata un palabracion interno y ta basa riba confiansa. Mi persona no ta confia Sra. Solangel Lacle debi na su comportacion insano durante henter e campaña cu a laga un sabor amargo y di desconfiansa cerca mi persona.
Ademas el a uza e protocol como tool di campaña contra di su mesun coleganan door di pidi hendenan vota p’e y no pa su coleganan. Sra. Solangel Laclé no tabata sigui palabracionnan haci durante reunionnan di partido, mucho menos e tabata respeta nan.
Tambe el a practica canibalismo. Pues e tabata pidi mi famia y amistad na un forma insistente y persistente pa vota pa su persona enbes di mi. Esaki pa mi ta muestra di falta di etica y falta di colegialidad y pa mi el a demostra di ta un persona INCONFIABEL. Si durante henter campaña el a sa di viola palabracionnan haci, ki garantia partido MAS por tin den INTEGRIDAD Y HONESTIDAD di un persona asina.


text:
Un Premio di ‘Fundacion Go Cultura’ cu lo wordo entrega na un artista tur aña
ORANJESTAD – Diaranson Fundacion Go Cultura a organisa un bunita anochi cultural brindando tributo musical na un tremendo artista y baluarte, sr. Jossy Adriaan Brokke Jr. den Cas di Cultura.
Minister di Cultura Xiomara Maduro tabata presente pa experencia e bunita homenahe aki y a dirigi palabra na tur presente.
Minister Xiomara Maduro a expresa cu ‘Fundacion Go Cultura’ a reconoce nos cultura y nosyiunan di tera, manera Jossy mes ta canta den e cancion ‘Pais’. E mandatario a conta un poco di Jossy como persona y su carera artistico.
Jossy su carera musical a cuminsa ora e tabatin apenas 9 aña. Su prome presentacion tabata cu e cantica ‘ La cama de piedra’ den e popular programa ‘Buscando talento artistico’ di Addison Croes, den feliz memoria. Den añanan 60 y 70, Jossy a representa nos pais na masha hopifestival internacional y a sali ganador absoluto den mayoria.
Ora cu Jossy a gana e ‘Festival Voz di Oro’, Ruben Garcia a dune a apodo di ‘ E Voz di Oro’ di Aruba. Jossy a participa entre otro na e ‘Festival di Papiamento’ cu su prome composicionoriginal cu e so a compone, cu e cancion ‘ Maria, mi mama’, na final di decada 60 cual tambe elasali e ganador absoluto.
Jossy a forma parti di e grupo ‘Los Casinos’ y ‘Los Caciques’. Na aña 1967 Jossy a haci suprome grabacion cu a tuma luga na TeleAruba. Despues ela graba su prome disco 45, cu a wordofinancia pa su amigo Sr. Camilo Alejandro Muyale y a logra bende un cantidad di 5 mil disco, cu tabata hopi pa e tempo ey. Jossy tabata graba cu e grupo ‘The strangers’ y su disconan tabatapopular tanto na Aruba, Corsou y Boneiro.
Su prome LP ela graba na aña 1980 na Volendam na Hulanda. Na aña 1996, ela graba un disco compacto ‘Cancionnan di mi bida’, cu a refleha e trayectoria di su carera artistico. Na aña 2009, Jossy a produci un dobbel CD cu cancionnan sumamente bunita. Durante Jossy su celebracion di 50 aña den farandula, ela produci un otro disco compacto cu 14 cancion.
Jossy a participa tambe na hopi festival internacionalmente, e ‘Festival Internacional de la Cancion’, cu a tuma luga na Acapulco, Mexico y tambe a representa nos Pais na varios otrofestival internacional manera na Puerto Rico, Venezuela, Colombia, Nicaragua y Costa Rica. Jossy ta un tremendo embahador di nos Pais Aruba. Jossy tabata e cantante invita naceremonianan cerca Gobernador pa presenta dilanti Su Mahestad La Reina Juliana y su yiunanna Aruba y Corsou.
Den decada 80 e pareha a biba na Hulanda y Alemania y durante e temporada aki Jossy a fungi como embahador musical y cultural di nos Pais, cantando na varios Pais y promoviendo nos Pais. Tambe ela participa na varios beurs grandi di Turismo na Europa. Na principio di decada 90,
Jossy hunto cu su casa Sandra a regresa Aruba y durante di e temporada aki Jossy tabata conocipa su ‘Talkshow Nos cu Nos’ y su programa musical ‘Jossy ta presenta’.
Jossy ta un artista completo, cantante, compositor, productor, presentado di television, organisado y productor di hopi evento y empresario creativo. Jossy a duna hopi otro artistaoportunidad y tarima pa asina nan por a expone nan talento.
Minister Xiomara Maduro a trece dilanti cu Jossy a composita tambe varios cancion naPapiamento, Spaño y na Ingles. Un di e hopi composicion cu a bira hopi popular ta e cancion ‘Pais’, un cancion cu e mandatario mes ta gusta masha hopi mes. Durante e Conferencia 35 añaStatus Aparte – Aruba Ta Di Nos Tur, cu Gobierno di Aruba a organisa siman pasa, a pone ‘gemoed’ di hopi hende yena y lagrimanan di wowo a cay, ora cu na final di e Conferencia aki, Edjean y Jossy a presenta como sorpresa, acompaña pa e musico Kris Kross. Un cancion cu ta toca curason di tur cu a presencia of sigui e Conferencia aki.
E mandatario a sigui bisa cu ‘Pais Aruba ta rico na cultura y arte. Cultura bo tin cu bib’e. Nos mester ta orguyoso di nos Pais Aruba, di nos cultura y di nos hendenan. Pa e motibo akiGobierno di Aruba ta sostene e iniciativa y ta gradici Fundacion Go Cultura’ pa organisa e homenahe ‘T’ami ta Jossy, na ocasion di celebracion di su 65 aña carera artistico’. Minister di Cultura Xiomara Maduro den nomber di Gobierno di Aruba a gradici Jossy Brokke Jr. pa tur e aporte cu ela duna na cultura di nos Pais Aruba. E dignatario a continua bisando ‘Danki na suforsa creativo y habilidad di compone composicionnan den nos idioma cu ta toca nosprofundamente. Un danki special pa yuda nos sostene, comparti, promove y balora nos cultura.Nos ta aprecia ora un yiu di tera cu a entrega tur su amor, alma y curason pa inspira, motiva noshendenan y uni nos pueblo.’
Tabata un honor pa Minister di Cultura, den nomber di Fundacion Go Cultura, den aliansa cu Gobierno di Aruba y den nomber di henter pueblo di Aruba cu ta stima Jossy, pa entrega JossyBrokke Jr. e prome ‘Premio Crioyo di Oro’, un Premio di Fundacion Go Cultura cu lo wordoentrega na un artista tur aña.
E Premio aki ta como merito na Jossy pa su excelencia, pa su calidad humano y pa su entrega di 65 aña cantando pa nos pueblo y hibando nos cultura internacionalmente. ‘Un premio merecedordi ta den man di e crioyo Arubano, cu tin e voz y e curason di oro cu ta bati pa su Pais. Masha Pabien na ‘E Voz di Oro’ di Aruba!’ asina Minister di Cultura Xiomara Maduro a termina sudiscurso prome cu e entrega Jossy Brokkem Jr., e prome ‘Premio Crioyo di Oro’.


text:
MINISTER COOPER TA KONTRIBUÍ PA FKP POR TRAHA 426 BIBIENDA SOSIAL PA PUEBLO DI KÒRSOU
MINISTERIO KONSERNÍ TRÁFIKO, TRANSPORTE I PLANIFIKASHON URBANO
PUBLIKÁ RIBA 25 APREL 2023
Willemstad – No ta proyektonan grandi so ta na kurason di Minister Charles Cooper. Huntu ku Servisio pa Planifikashon Urbano (ROP), Minister Cooper a hasi entregá 3 pèrmit di konstrukshon na Fundashon Kas Popular (FKP). Esaki pa konstrukshon di total 426 bibienda sosial! Un sifra nunka bisto den e último 10 añanan!
E kasnan ta repartí entre 3 bario, esta:
– Tera Kòrá. Lo sigui ku fase 4 di e proyekto di konstrukshon di kasnan den e bario, kaminda lo konstruí 11 flèt pa akapará un total di 132 bibienda,
– Sapaté. Ta bai konstruí 10 flèt ku un total di 138 bibienda,
– Fortuna Ariba. Ta bai konstruí 14 flèt ku ta akapará un total di 156 bibienda.
E desaroyo di bibienda sosial ta un nesesario, mirando e nesesidat di nos komunidat pa bibienda sosial i e lista di espera grandi na FKP. Pa mas informashon tokante kada proyekto en partikular, por tuma kontakto ku FKP.
Desaroyo di konstrukshon pa kas sosial, ta kontribuí sigur na un impulso ekonómiko pa Kòrsou pero tambe alivio pa pueblo ku mérese nan binienda sosial.
Minister Charles Cooper ta hopi kontentu ku e desaroyonan aki i ta deseá FKP éksito durante konstrukshon.


text:
E siman cu a pasa, Filomena College MAVO na San Nicolas, a ricibi un cantidad grandi di alumno- y mayornan durante di su Opendag 2022.
Riba e opendag, varios tawata e lesnan cu tawata duna. Alumno-, mayor- y maestronan di scolnan Basico di Aruba a honra Filomena College cu nan bishita. Algun les cu tawata brinda ta Geschiedenis, CKV, N & T, Wiskunde, Engels y Papiamento entre otro.
Na final di e opendag, e entusiasmo di tur e bishitantenan cu a acudi, tawata grandi.
Directorado y tur maestro ta manda palabra di danki y ta conta cu inscripcion di e alumnonan pa aña escolar nobo.


text:
Prome Minister Evelyn Wever – Croes ta duna un resumen di e prome Caribbean Climate and Energy Conference (CCEC) cu a wordo organisa na Aruba
dianan 10 te cu 12 mei. Durante di e conferencia paisnan rond mundo a dialoga riba temanan importante, preocupacionnan existente y con por traha hunto pa yega na solucionnan necesario na bienestar di sociedad.
Riba e prome dia di CCEC e enfoke tabata riba temanan di Reino. Tur e paisnan den Reino a intercambia di idea y di vision, y yega na algun palabracion concreto pa sigui traha hunto. Un di e palabracionnan cu a haci ta cu ta bay organisa reunionnan ‘vierlandenoverleg’ entre Hulanda, Aruba, Corsou y Sint Maarten, pa sigui trata e tema di energia y clima. Prome Minister Wever – Croes a splica cu den cuadro di esaki Hulanda ta dispuesto pa brinda sosten y a anuncia fondonan disponibel pa esaki. A papia di diferente fondo, y un di nan ta 100 miyon euro cu ta wordo poni disponibel pa Aruba, Corsou y Sint Maarten, pa realisa proyectonan cu tin di haber cu avansenan necesario den cuadro di clima y energia.
Riba e di dos dia a trata diferente tema y un di esakinan ta, con lo financia e transicion di energia. Tur pais lo kier transicion pa energia mas limpi, mas confiabel y mas sostenibel, pero e mester por ta pagabel pa e ciudadano. P’esey diferente organisacion financiero tambe tabata presente na Aruba entre otro, representantenan di Caribbean Development Bank, International Development Bank, IMF pa mira con por sostene paisnan den e financiamento aki di proyectonan.
E tercer dia, a ‘showcase’ tur proyectonan andando y locual cu Aruba ta haciendo den cuadro di transicion di energia pa uno mas limpi, barata y mas sostenibel. Tabatin presentacion di e parke di molina di biento nobo cu ta bay bin. Tambe tabatin presentacion di Eagle LNG cual a mustra con aki aki 30 luna, Aruba no lo haci uzo mas di Heavy Fuel Oil (HFO) cual ta algo hopi sushi y cu ta daña medio ambiente, sin conta cu awo e ta mas caro y e prijs ta fluctua hopi. Pues unabes cu transiciona pa LNG, e lo trece stabilidad den e prijsnan y lo tin energia mas limpi, Prome Minister Wever – Croes a splica. Tambe a haya presentacion di Hydrogen Valley cual ta un gran soño di Aruba. Di e forma aki paisnan presente di Caribe, Latino America, Europa y di Pacifico, a haya un bista di tur locual cu Aruba ta bezig cu n’e.
Minister di Clima y Energia di Hulanda Rob Jetten Na final di e conferencia Minister Jetten a expresa cu e ta sumamente contendo cu con e conferencia a bay y cu e 6 islanan den Reino Hulandes a haya oportunidad pa tene hopi bon combersacion cu otro tocante un acercamento conhunto contra cambio di clima. Ademas, e diferente dialogonan cu e paisnan internacional tambe tabata exitoso. Por a experencia con paisnan den region Caribense den un forma intensivo a bini hunto pa comparti experencianan y pa mira con por haci henter e region mas resiliente contra cambio di clima. Finalmente, Prome Minsiter Wever – Croes a gradici y alabes felicita Ministernan di Energia Glenbert Croes y tambe Minister di Naturalesa y Medio Ambiente Ursell Arends cu a yuda haci e conferencia posibel. Sin lubida Minister di Clima di Hulanda Rob Jetten cu a demostra di ta kere den e vision y cu ta dispuesto pa yuda Aruba.


text:
E strea di TikTok, Rochelle Hager(31), cu tabata conta di su bida riba e rednan social, unda e tabata cubri diferente topico manera relacionnan LGBTQ te na smaak di saus pica, a muri despues cu un mata grandi a cay riba su auto dialuna ultimo. Hager tabata coriendo momento cu un ‘pine tree’ a cay y placha su SUV. Un rafaga di biento a tira un parti grandi di e mata riba su vehiculo alrededor 10or di mainta, unda cu e pida mas grandi di e mata a dal den e asiento di e chauffeur.
Richelle tabata comprometi cu Brittanie Lynn Ritchie(28), y nan tabata comparti videonan cu ta ‘highlight’ nan relacion cu nan 130,000 followers. Brittanie a comparti un video diamars gradiciendo su audiencia pa nan apoyo. Brittanie a conoce Richelle na juli aña pasa. E pareha tabata planea pa casa dia 16 di october, y el a conta cu nan tabatin e venue, fotografo y tur cos cla pa nan casamento. Brittanie a bisa cu Richelle Hager tabata un hende hopi positivo y tabata gusta pone hende hari. El a agrega cu e tabata un persona amabel y e tabata e miho amigo di su yui.


text:
Candela
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Candela ta un reaccion kimico cu ta duna luz y cayente. E ta un di e mas ehemplarnan familia di e proceso kimico di oxidacion.
SiguridadEditá
Candela ta hopi cayente. Nunca meste wordo getouch cu lo kima algo cu ta cerca. Si e kima e cuero humano, e or'ey lo causa blar y esey lo tuma par di tempo pa cura.
UzoEditá
Ademas nos por uza candela si nos uz'e manera meste ta. E ta masha importante pa hende, pasobra ora tin dia friu nan ta uza cayente, of ora ta scur ta uza luz of simplemente pa cushina.
Uzo destructivoEditá
Si no ta uz'e apropiadamente, e por ta peligroso. Cos a bay for di man cu a destrui 17,400 km² un luga cu ta mes grandi cu New York. E por kima ful un mondi completo si no ta controla debidamente. Tur aña, luga grandi di mondi ta destrui pa causa di candela, particularmente na Europa. Esaki sa pasa den zomer. Bombero ta hende special cu ta getrain pa paga candela of mantene bou control. Candela mester tin tres cos pa kima: oxigeno, fuel y calor. Nos ta uza fuel pa palo, tondel, carbon of cualke otro substancia cu ta por facilmente oxidensa. Ora ta bezig ta kima, e ta crea su mesun temperatura cu lo sigui kima te na su mesun tempo.
ControlEditá
Nos por paga candela den tres diferente manera, pa kita esakinan nos mester:
- Nos por kita e cumbustibel. Si ta sigui kima di tur cumbustibel y e extra cumbustibel extra ta wordo kita e or'ey e ta paga.
- Nos por elimina e oxigeno. Nos por yama e esaki 'sofocante'. E no por kima un stofzuiger of si ta cubri cu carbon dioxide.
- Nos por elimina e calor. Manera mas comun ta pag'e cu awa pa absorba e calor.
ReaccionEditá
Candela en general ta reaccion cumbustion cu tin karbon, hidrogeno y oxigeno. E producto mas tanto awa y carbon dioxide, aunke tin otro ehempel pa evita generalisacion, manera kimamento di magnesium na aire cu ta haci magnesium oxide. Candela por ocuri riba diferente manera y tin diferente sorto di candela, si no ta wordo trata corectamente por causa un devestacion total. Un di e sorto di candela ta candela di metal, candela di metal, stoof di gas etcetra. Nos por paga candela cu awa si ta di palo, sinembargo esun di metal ta masha cayente cu e no t'asina facil pa pag'e. Y si ta pag'e cu awa riba metal e lo djis vapor'e. Pa por pag'e ta recomendabel pa pag'e cu tera, asina e ta paga e oxigeno. Cu un brandblusser (cos di paga candela) mayoria di biaha e ta paga casi tur sorto di candela.


text:
Minister Rocco Tjon:
ORANJESTAD (AAN): Diahuebs mainta, a lansa e 'toolkit' digital nobo di Codigo di Proteccion. Un momento sumamente importante cu lo bay garantisa conocimento continuo cerca nos profesionalnan. Un trayecto cu a inicia for di juli 2021, na momento cu pa medio di e Sociaal Crisis Plan a haci e peticion hunto cu UNICEF HULANDA, pa aplica na e fondonan di Union Europeo y Nationale Post Lotterij, di cual a logra obtene ambos fondo y asina a crea material relevante, sostenibel y duradero pa e profesionalnan na Aruba.
E 'toolkit'digital di Codigo di Proteccion ta un muestra cla di colaboracion y cooperacion di hopi profesional den e cuater sectornan; husticia, social, salubridad y enseñansa, cu ta kere den traha preventivo riba e topico delicado di abuso di mucha.
E 'toolkit' aki ta e prome paso concreto di e centro di experticio di Departamento di Mucha y Hoben, caminda ta structura un forma di traha profesional pa keda 'up to date' cu e conocemento riba e tema di abuso di mucha.
Di e forma aki ta percura pa e conocemento y e habilidad di e profesionalnan sigui expande pa traha cu e cinco pasonan di Codigo di Proteccion. Banda di esaki, e supervisornan di codigo por uza esaki durante training, curso of reunion den nan organisacion.
E topico di abuso di mucha ta uno hopi delicado, y mester haya su debido atencion. A base di esaki, tin diferente iniciativa cu a wordo tuma y a wordo implementa caba, manera e Codigo di Proteccion, pero tambe e 'richtlijnen' di Ministerio Publico pa loke ta trata casonan di abuso sexual, a wordo adapta y ta mas estricto.
Actualmente, nos ta trahando duro riba ubicacion di Family Justice Center, y pa prome bes Aruba tin un medico forensico. Tambe, a haci cierto cambionan den ley, y a percura pa diferente curso pa nos profesionalnan.
E solucionnan poco poco ta hayando forma y ta tempo pa actua debidamente, y nos tur ta hunga un rol sumamente importante den esaki y p’esey ta importante pa keda haci innovacion den loke nos ta haciendo diariamente.
Pues, cu e introduccion di e toolkit, nos ta duna contenido na e palabra innovacion.
Segun e mandatario, e paso aki ta uno importante, mirando cu e trabou cu henter e cadena hudicial, social, salubridad y enseñansa ta eherce, ta 'mensenwerk'. Na final di dia, por introduci cambio di maneho, cambio di ley, pero bo mester inverti den e profesionalnan cu ta haci e trabou. Pues, a traves di e toolkit aki, ta inverti na un manera duradero den nos profesionalnan cu ta haci e trabou importante pa siguridad di nos muchanan.
Por ultimo, a gradici e 'contentgroup' cu a inverti hopi ora di trabou pa por yega na e contenido. E grupo tawata consisti di varios profesional di diferente sector y instancia, cu bou liderazgo di e lidernan di cada tema, a crea un contenido completamente contextualisa y actual. E ekipo aki conhuntamente cu sosten y guia tecnico di Augeo Foundation: Andrea y Roely y Stan van Haaren di UNICEF NL, a logra crea un producto educativo, informativo y relevante pa tur Supervisor di Codigo, Trainers Codigo y e profesionalnan na Aruba den e sectornan di enseñansa, henter area social, husticia y salubridad.
https://diario.aw/categories/noticia/general/a-introduci-e-toolkit-digital-nobo-di-codigo-di-proteccion#sigProId46cbb80a55


text:
Konforme Kiesreglement ya a start e proseso pa na mart 2021 pa di 41 biaha1, nos skohe nos representantenan. Nos Kiesreglement a keda kambiá na numeroso okashon for di e promé ku ta data di 1937: Het Curaçaosch Kiesreglement ku tabata úniko for di tur otro.
Despues di un lucha tenás, riba 1 aprel 1937 nos pais pa promé biaha a haña e derechi pa vota pa 10 miembro di Staten (6 pa Kòrsou, 2 pa Aruba, 1 pa Boneiru i 1 pa Islanan Ariba) di e total di 15 miembronan. Sobrá 5 tabata apuntá pa Gobernadó. No ta tur hende por a vota, pero e logro ta signifikante pasombra Hulanda a duna Sürnam e derechi aki for di 1864. Nos mester a warda mas ku 7 dékada despues pasombra segun Hulanda nos no tabata sufisiente ‘madurá’.
E prinsipal aktornan ku a hiba e lucha pa kambia e ‘historische onrecht’ aki tabata Généreux Jacob Richard de Lima (for di 1869), Abraham Mendez Chumaceiro (for di 1895) i Moises Frumencio da Costa Gomez (for di 1935). Den nan kaminda nan a topa resistensia di Hulanda, di e élite blanku, e.o. Johannes J. Hamelberg ku a bisa ku derechi di voto amplio lo kondusí na kanibalismo i relashon entre hende ku bestia. Tampoko iglesia katóliko, prinsipalmente e religiosonan Radulphus i Möhlmann, tabata di akuerdo pa derechi di voto muchu amplio i rápido.
Het Curaçaosch Kiesreglement 1937 ta bira realidat i drenta na vigor riba 1 aprel 1937. Un triúmfo pa demokrasia i outonomia. E promé elekshon pa Staten a tuma lugá riba 20 di desèmber 1937.
Ta interesante pa repasá algun aspekto di e Kiesreglement 1937.
Pa vota bo mester tabata hòmber, residensiá na Kòrsou, di nashonalidat Hulandes, mayó di 25 aña, ku un entrada anual mínimo di f 1,200.-, sin debe di belasting i minimal 7 aña di enseñansa UitgebreidLlager Onderwijs. Den kaso ku e persona tabatin e añanan di enseñansa rekerí pero tabatin duda serka e Verkiezingsbureau di su kapasidat intelektual, e mester a pasa un tèst di ‘verstandelijke ontwikkeling’ serka un komishon instituí pa Gobernadó i enkabesá pa e Inspektor di Enseñansa. Hende muhé no por a vota, pero e por tabata kandidato i aparesé riba e ‘stembiljet’ (i bira miembro di Staten). Kandidatonan mester a kumpli ku mesun rekesitonan èksistente p’e votadó.
E Kiesreglement 1937 no tabata konosé sistema di partido (ounke ku nan tabata eksistí) pero di kandidato. Riba e ‘stembiljet’ e kandidatonan tabata registrá alfabétikamente sin hasi menshon di nan afiliashon na partido.
Na Kòrsou kada votadó por a vota pa un máksimo di 6 kandidato. Esun faborito ta haña e number 1 tras di su nòmber; e di dos faborito number 2 i asina te un máksimo di 6. Na Aruba por a vota pa un máksimo pa 2 kandidato. Na Boneiru i Islanan Ariba, por a vota pa un (1) kandidato so. Den kaso di Boneiru i Islanan Ariba, si un kandidato no a haña e mayoria di voto, mester a bin un votashon nobo denter di no mas ku tres siman despues di e promé votashon.
E rekesitonan estrikto tabatin komo resultado ku solamente 40% di e 2,035 hendenan eligibel na Kòrsou pa vota tabata hendenan nasé na Kòrsou (i mayoritariamente katóliko). Sobrá tabata hendenan ku nashonalidat Hulandes (den nan mayoria no-katóliko) ku no a nase aki. E korant Amigoe di Curaçao a bisa despues di publikashon di e Kiesreglement ku ta manera ku a hasi e Kiesreglement asina kompliká pa e elekshon frakasá. E mesun korant (15 di òktober 1937) ta bisa ku e Kiesreglement a keda trahá “kontra di Yu di Kòrsou” i na fabor di otronan”. E Kiesreglement a kontribuí na mas divishon di religion (i klase) na Kòrsou i e bataya na hopi okashon tabata keda hibá den e korant pro-katóliko, Amigoe di Curaçao i Beurs -en Nieuwsberichten ku tabata sostené e banda no-katóliko.
Asina e Staten a sinta na 1938, mr. dr. Moises Frumensio da Costa Gomez a kuminsá traha pa trese kambio den e Kiesreglement. Pues e Kiesreglement 1937 a sirbi komo lei pa solamente un (1) elekshon. Un Kiesreglement fasinante, imperfekto, pero ku a koroná un gran lucha hibá pa nos tatanan di demokrasia.
Willemstad, Kòrsou
Fuente: Archivo Nashonal (Kiesreglemente 1937)
1Tur elekshon riba nos isla (Staten Antia, Staten Kòrsou i Konseho Insular)


text:
ORANJESTAD, 9 juni 2021. Segun resumen di awe 15 persona a recupera, a registra un total di 4 caso nobo di Covid-19, di cual 1 ta no-residente. E cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 381 test. 'Positivity rate' entre nos residentenan ta 2%.
Casonan activo pa awe ta 35, cantidad di fayecido relaciona cu Covid-19 ta 107.
Cantidad di personanan vacuna ta 64.399 cuta representa 65% di nos poblacio riba 18 aña bay Aruba.


text:
Èrfpagt
Pa bini na remarke pa un parsela di èrfpagt pa konstrukshon di kas, e persona ku ta hasi petishon mester yena un formulario i entregá esaki na Direktorado di Planifikashon i Desaroyo.
Loke e persona ku ta hasi petishon mester entregá ta bai huntu ku e formulario aki. E persona ku ta hasi petishon mester ta mayor di edat, e mester ta inskribí na Boneiru i e no mester ta den poseshon di un parsela di èrfpagt òf un parsela propiedat. Na momentu ku entregá e petishon ku e informashonnan korekto, ta registrá esaki i e ta bai riba un lista di espera. Asina ku tin parsela disponibel lo ofresé esakinan na esunnan ku ta sigui promé riba e lista di espera. Den kaso di un plan di parselashon ku vários parsela lo traha un lista ‘ad-random’ pa ofresé vários persona ku a hasi petishon un parsela.
Despues di e oferta aki i konsehonan konserní nos ta kuminsá ku markamentu i midimentu di e parselanan. Despues ta emití un desishon pa e persona(nan) ku a hasi petishon ku un durashon di tres luna pa e akta notarial. Despues di e akta notarial e persona(nan) ku a hasi petishon por pidi un pèrmit di konstrukshon pa konstrukshon di un bibienda. Den e desishon i akta tin kondishonnan menshoná, ku e persona(nan) ku a hasi petishon mester kumpli kuné.
Pa petishon pa un parsela ku meta komersial e persona(nan) ku ta hasi e petishon mester skirbi un karta inkluyendo e gastunan pagá i informashon mas aleu di por ehèmpel Kámara di Komèrsio i pèrmit di establesimentu. Tin otro kondishonnan mará na parsela komersial.
Disputa di opinion kontra un nota di èrfpagt
Na departamento di Finansa bo por entregá un keho kontra un nota di derecho di èrfpagt. Bo por hasi esaki pa medio di entregá un keho por eskrito na bali òf pa medio di manda e keho den un email huntu ku su aneksonan pa belasting-olb@bonairegov.com


text:
WILLEMSTAD — Liga MCB Promé Divishon ta kontinuá e wikènt aki ku e inisio di e partidonan di e buèlta di 4 den SDK. E 4 ekiponan ku a pasa pa e buèlta di 4 ta e siguiente ekiponan; Centro Dominguito, Centro Barber, Victory Boys i Hubentut Fortuna. Miéntras ku lamentablemente Jong Holland i Undeba no a logra klasifiká mas pa e buèlta di 4. Preis pa Liga MCB Promé Divishon buèlta di 4 ta lo siguiente; adulto ta paga fl.10,- miéntras mucha te ku 12 aña i 60+ ta paga fl.2.50,-.
E wikènt aki kos lo bai ta mas kayente ku nunka, e buèlta di 4 ta bai kuminsá!
Tabla di posishon Liga MCB Promé Divishon buèlta di 6:
Wega nan pa wikènt binidero, Liga MCB Promé Divishon buèlta di 4:
Liga MCB Segundo Divishon lo yega na su final ora ku djaluna, 21 di sèptèmber binidero Vesta enfrentá Inter Willemstad pa asina bataya pa e titulo máksimo di Liga MCB Segundo Divishon. E wega aki lo tuma lugá den SDK pa 8or i lo kosta Fl.5,- pa adulto i fl.2.50 pa mucha te ku 12 aña ku 60+.
Tabla di posishon Liga MCB Segundo Divishon buèlta di 4:
Despues di e gran final di Liga MCB Segunda Divishon i Kòrsou haña sa ken ta e ekipo kampion di liga MCB Segundo Divishon, lo mester tuma lugá e 2 partidonan di Promoshon/Degradashon. Durante e 2 partidonan aki, sea Vesta òf Inter Willemstad lo mester hunga kontra di Sithoc pa sa si Sithoc lo degradá pa Segunda Divishon òf si Vesta òf Willemstad lo promové pa Liga MCB Promé Divishon. E 2 partidonan aki lo tuma lugá dia 25 i 30 di sèptèmber binidero na SDK 8or di anochi i lo kosta fl.6,- pa adulto i fl.2.50 pa mucha te ku 12 aña i 60+.
Resultado di e último weganan di Liga MCB Segundo Divishon buèlta di 4:
Gran Final Liga MCB Segundo Divishon:
Partidonan di Promoshon/Degradashon:


text:
Dia 3 di februari, Sra. Anna Poalini a haci un bishita cerca Minister Endy Croes. Sra. Poalini ta directora di e oficina regional di UNESCO na Kingston, Jamaica. Sra. Poalini a forma parti di grupo di e representantenan di diferente agencia di Nacion Uni cu a bishita Aruba entre 1 pa 3 di februari 2023. Presente na reunion cu Minister Endy Croes tabata Sr. Marck Oduber, specialista di ciencia na secretariado di UNESCO na Aruba y tambe Sra. Marushka Tromp, secretaria-general di secretariado di UNESCO na Aruba.
Educacion ta hopi importante pa UNESCO y durante e reunion cu Minister Endy Croes a trata e siguiente temanan:
- Posibel sosten cu UNESCO por duna na ehecucion di Landspakket, por ehempel, riba topico di digitalisacion & ‘data management’ y training di docente ‘capacity building for teachers’;
- Incorporacion di e topiconan Desaroyo Sostenibel, ‘Culture & Arts Education’ y Global Citizenship den Enseñansa;
- E introduccion di e programa ‘UNESCO Chairs/UNITWIN Networks’ den cooperacion cu Universidad di Aruba.
Minister Endy Croes a indica di lo acerca Departamento di Enseñansa pa forma un plataforma den cua por discuti e topiconan importante di UNESCO y tambe lo acerca Universidad di Aruba pa asina e rector por haya un splicacion mas amplio riba e programa ‘UNESCO Chairs/UNITWIN networks’ for di Sra. Anna Poalini y e specialista di educacion na Jamaica. Banda di esaki, a trata e siguiente topiconan: E topico di ‘Ocean Decade’ y su exigencianan pa entre otro e Curiculo di Enseñansa; Tambe a dialoga brevemente tocante Convenio Anti-Doping di UNESCO y e trabounan pa esaki.


text:
ORANJESTAD, 14 april 2021. Un 'batch' di 30.420 dosis di e vacuna Pfizer a yega Aruba awe tardi riba vuelo di KLM.
Manera nos Minister di Turismo, Salud Publico y Deporte a informa algun dia pasa. Hulanda a compromete cu Aruba lo sigui ricibi e vacuna di Pfizer y mirando e peticion grandi di comunidad pa vacuna, Hulanda a manda un 'batch' dobel mas grandi, pa asina por continua cu e ehecucion di nos Plan Nacional di Vacunacion contra COVID-19.
Mas lihe Aruba vacuna su comunidad ente 75% cu 85% mas lihe Aruba por cuminsa sondia posibilidadnan pa flexibilisa medidanan existente. Mas lihe nos poblacion vacuna, mas lihe nos ta recupera. Nos ta ariba bon caminda pa crea e inmunidad colectivo desea.
Awo cu Aruba tin un cantidad grandi di vacuna, ta invita comunidad henter cu no a registra ainda pa haci esaki mas pronto posibel pa nos tur por ta vacuna y proteha.
Aruba ban sigui registra y ban sigui vacuna, asina nos logra e recuperacion tan anhela!


text:
Konflikto israelí-palestino
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
E konflikto israelí-palestino (na hebreo: Ha'Sikhsukh Ha'yisraeli-Falestini; na árabe: النزاع الفلسطيني - الإسرائيلي, al-Niza'a al'Filastini al 'Israili) ta e lucha pa soberania di e teritorio históriko di Palestina desde e surgimentu di zionismo na komienso di siglo 20. Desde ku a fundá e estado Israel den e teritorio aki e lucha a desaroya den un konflikto entre e estado israelí i e palestinonan, ku mes momentu ta forma parti di e konflikto árabe-israelí.
A hasi varios intento pa resolve e konflikto komo parti di e proseso di pas israelí-palestino.[1] E konflikto israelí-palestino ta wordu referi komo e "konflikto mas terko". Tanten Israel ta sigui okupa e West Bank i Faha di Gaza, alkansando 54 aña di okupashon.[2]


text:
KRALENDIJK – Kosta ost di Boneiru djabièrnè i djasabra a susha ku zeta. Esaki ta forma un peliger espesialmente pa para ku bini den kontakto ku e zeta ora nan ta buska kuminda. Te asina leu ku ta konosí ainda no a haña bestia sushá ku zeta.
Na promé bista un bishitante lo no mira masha kos na e kosta di baranka pegá ku Sorobon. Pero únabes ku mustra bo riba e manchanan chikitu pretu riba e barankanan bo ta mira mas i mas di nan. E sushamentu no ta un ola grandi pretu di zeta ku ta laba riba e barankanan, manera ta konosí di imágennan despues di un aksidente ku por ehèmpel un tènker. Tòg e pidanan chikí i tin bia mas grandi di zeta na e barankanan i playanan, ta peligroso pa naturalesa.
Djasabra meinta kaba e organisashon di naturalesa Stinapa, ku tambe ta e kuidadó di e parke supmarino, a organisá un akshon di limpiesa. Algun desena di hende a bini e kosta serka di Sorobon. Bou di nan hopi Junior Rangers di Stinapa, hóben ku ta empeñá pa naturalesa. Nan a haña trahe blanku i hanskun di trabou pa limpia e sushedat. Esei ta hopi trabou pasobra mester frek lòs e zeta.
Un espasio enorme
Segun manager Wijnand Wolf di e parke supmarino e área di sushamentu ta asina grandi, ku Stinapa so no por solushoná e problema. “Na henter e kosta ost, di nortost te na e faro a haña zeta. Den e bahia di Sorobon tambe a mira zeta kaba.” Ta pidi yudansa di gobièrnu pa limpia e zeta.
Ta suponé ku e zeta ta bini di Trinidad. “Nos no sa sigur, investigashon mester prueba esaki. Pero ta masha probabel si”, De Wolf ta bisa. Na e refineria di Petrotrin na Point-a-Pierre na Trinidad riba 23 di aprel un tanki di warda zeta a rementá. Tin diferensia den e notisianan tokante di e kantidat di zeta ku a basha den Gulfa di Paria entre Trinidad i Venezuela, pero ta sigur un 50 mil i piku liter. No opstante e aktividatnan di limpiesa di outoridatnan na Trinidad i Venezuela e zeta a sigui drif den direkshon wèst. Na Venezuela a haña para sushá ku zeta. Na mitar di luna di mei e zeta a yega e gruponan di isla Los Roques i Aves, un 100 kilometer di distansha for di Boneiru.
Kòrsou
Stinapa no ta ekskluí ku e sushamentu di zeta por yega Kòrsou. Ei entre otro Klein Curaçao, Oostpunt i e bahia di Sint Joris por susha komo e proménan.


text:
“E boutismo ku e Spiritu Santu ta e plenitut òf totalidat di Dios den di nos. E ta nifiká poder, forsa, balentia, e kurashi pa biba di e mesun forma ku Señor Hesus a biba riba tera (…). Ora un persona wòrdu boutisá ku e Spiritu Santu, e ta risibí inmediatamente e poder pa sirbiÉ manera un instrumènt den Su mannan; tambe pa sirbi manera testigu di e resurekshon di Señor Hesus, no solamente pa papia di loke ta skibí den e Palabra di Dios, pero pa ta manera Señor Hesus tabata: un testigu BIBU di Un Hende Bibu.”
Fragmento saká for di e buki: Estudionan Bíbliko di Obispu Macedo.
– Di dos dia di e Yuna di Daniel.


text:
Biologia molekular
Biologia molekular ta e siencia di biologia riba nivel molekular ku ta investigá por ehèmpel e material hereditario ku kada un organismo bibu tin (ta optené).
E molekül ku nos ta papia di dje ta lokual nos ta yama ADN. ADN òf DNA su abreviatura ta para pa e molekül yama na paiamentu "ásido desoksiribonukleiko," ingles “desoxyribonucleicacid” o na hulandes “desoxyribonucleinezuur”. E DNA aki ta poseé tur informashon I karakterístika di un organismo bibu manera hende, bestia i mata o mikroorganismo manera bakteria, vírus, beskein i yis. DNA ta wòrdu lokalisá den e sel di kada organismo I ta úniko pa kada organismo. DNA tin tur informashon pa ku bo karakterístikanan manera bo grupo di sanger I kolo di wowo. Kada organismo tin su informashon den forma di kode riba e DNA. E sekuensia di DNA ta forma un alfabèt kaminda kada pida ta forma grupo/kode ku nos ta yama geno den e DNA. Kada geno ta poseé informashon hereditario.
Serka sierto tipo di mikroorganismo manera vírus bo ta haya RNA en bes di DNA. RNA tin otro molekül ku e DNA. E RNA ta para pa na ingles e molekül “ribonucleicacid” i na hulandes “ribonuleinezuur”.


text:
WILLEMSTAD – E landadó Chade Nercisio (Natashon),djasabra 07 di yüni,a keda premiá komo “Deportista di Luna” di luna aprel 2014 di parti di un komishon konsistiendo di periodista- i reporteronan deportivo di medionan di komunikashon sosial. Chade ta un hóben di 13 aña ku ta studia na Radulphus College i ta miembro di e ekipo Curacao Sharks Aquatics. Tabata durante di e Aruba Stingray Challenge, ku a tuma lugá den luna di mei na Aruba, ku Chade Nersicio, aparte di a logra kibra 6 rèkòrt di e Aruba Stingray Challenge, a kibra tambe 1 rèkòrt nashonal riba 50 meter lomba. Chade a bin kas ku un total di 7 medaya di oro i Chade a logra tambe di bin kas ku e trofeo di High Point Trophy. Pa e motibunan ya menshoná, Chade Nersicio a keda skohé komo deportista di luna mei 2014. Ademas di e landadó Chade Nercisio, tambe a premia e dos otro nominadonan, Ekipo maskulino Watakeli (Vòlibòl) i Virgil Henriquez (Outo Spòrt). Tur tres nominado a risibí un sertifikado den leshi, opsekio di Fundacion Social Petroindustrial i Diorca NV. E tres nominadonan a risibí un bunita medaya di Salas Sport Shop.
Otro premionan pa e ganadó: Un kaha di PowerAde opsekio di Coca Cola, giftcheque di Fl. 150,– di Changes pro Sport, giftcheque di Fl. 100,– di CSOF, 100 florin opsekio di Sr. Lilo Sulvaran, giftcard di 300 florin di MCB, giftcard di 300 florin di Selikor i un giftcheque di Fl. 50,– di Pelota. Strak Strak Barbershop & Kapsalon a regalá Chade Nersicio un drechá di kabei pa henter un luna, tambe foto studio Kort a regalá Chade Nersicio e posibilidat pa saka un potrèt kompletamente grátis i fundashon Nobo a regalá e deportista di luna Chade Nersicio un bunita trofeo.
Pa e dos otro nominadonan: Un giftcard di 300 florin di Selikor, giftcard di Fl. 100,- opsekio di Sr. Lilo Sulvaran, giftcard di Fl. 100,– opsekio di Diorca NV i Fundacion Social Petroindustrial, giftcheque di Fl. 50,– di De Jongh’s Sporthuis i un kaha di PowerAde opsekio di Coca Cola. Allstar Embroidery a enkargá su mes un biaha mas pa miembronan dje komishon ta uniformá den 2014, miéntras ku Rio Lounge & Sports Bar a pone su lokalidat na disposishon pa e premiashon por a tuma lugá tur luna durante di hinter 2014 serka nan. Di parti komishon deportista di luna un pabien na e deportista di luna i e nominadonan.


text:
Registracion ta cera Diamars 11 di April
*Lo informa y concientiza tocante e tema: Abuso
ORANJESTAD (AAN) – Michelmira Arends y Rosemary Bustillos, ambos studiante di Universidad di Aruba den e Facultad di Trabao Social y Desaroyo, ta preparando un tayer yama “Mayornan di futuro”.
Michelmina ta haciendo su pasantia na Fundacion Respeta Mi y Rosemary ta stagiaire na YMCA su dos localidad: San Nicolas y Dakota.
E tayer lo consisti di tres anochi riba e fechanan 14, 21, 28 di April di 7’or pa 9’or di anochi, den aula di UA, y e ta completamente gratuito. Inscripcion ta cera diamars otro siman, esta dia 11 di April.
Michelmira ta gradici e studiante di segundo aña di Trabao Social y Desaroyo cu a yuda cu e nomber di e tayer. E idea di e tayer a nace di Michelmira, cu kier a haci algo pa colabora cu otro fundacion y otro stagiaire, y asina a bin cu e iniciativa di un tayer pa enfoca riba e diferente tiponan di abuso cu tin. Internacionalmente ta wordo reconoci 13, pero no na Aruba. Aki ta reconoce diez.
E meta ta duna informacion y concientizacion na personanan cu mester di esaki. Lo enfoca riba e diez tiponan di abuso, y un di nan ta “Abuso no reciente” cu no ta bin mucho afo. Nan lo bay duna e señalnan pa reconoce e tiponan di abuso y consecuencianan, y ta bay enfoca riba tres tema.
Di parti di Rosemary Bustillos, el a menciona cu YMCA a wordo pidi pa colabora den e tayer aki, mirando cu nan interes como organizacion ta pa percura pa e bienestar fisico y spiritual di nan mucha y hobennan.
See also
El a bisa cu su persona y Michelmira lo duna instruccionnan, y ta e personanan responsable pa e tayer. El a comenta cu e capacidad cu nan tin ta pa 30 cupo, di cual tin 20 registra caba. Ta keda seis cupo so, pues e registracion ta bayendo lihe.
E participantenan den e tayer aki lo haya un certificado, sea mayor, profesionalnan, of otro personanan cu ta interesa den e tayer aki.


text:
Frank Curiel
Nase dia 6 di Yüli di aña 1945
Kon (na ki edat) a kuminsá ku deporte
Na edat di 18 aña Frank Curiel a kuminsá praktiká e deporte di beisbòl, pero debí ku e no por a partisipá den e kategoria di 17 aña, e mes a disidí di lanta un tim i a fungi komo mènedjer i hungadó. E tabata den Santa Maria Giants ku a bira Sta. Maria Pirates hungando komo lèft filder i mas despues picher relevo.
Kua tabata logronan di mas grandi den deporte
Na aña 1977, despues ku Frank a biaha pa Pto Riko i a mira for di ki edat e muchanan tabata hunga beisbòl, ora e la bolbe bek Kòrsou a disidí di lanta e liga vruminga aki na Kòrsou i na 1980 a lanta e liga wimpiri. Frank a logra yega Williamsport ku e selekshon di little league Kòrsou na 1980, despues na 2004 ku e selekshon di Kòrsou a bira kampion mundial di little league i e echo ku Jonathan Schoop a subi den liga grandi ku Baltimore Orioles.
Kua tabata e entrenadó, deportista i o dirigente ku mas impakto
Esnan ku a hasi un impakto den bida di Frank Curiel ta Sr Cornelia, Tio Daou, Eddy Daou, Ernest Smith i Enchi Jansen, tur di felis memoria. E tempu aya Frank tabata puntra hopi i asina e la implementá e eksperensia riba tereno ku su muchanan.
Kua tabata e desepshon di mas grandi den deporte
E desepshon di mas grandi paFrank Curiel ta e echo ku a ser SEDREKO. Pa Frank e seramentu di SEDREKO ta meskos ku nan a kibra su man i pianan.
Kua tabata e satisfakshon di mas grandi den deporte
Satisfakshon di mas grandi pa Frank ta ku e la logra ku e organisashon di beisbòl, ta konsistí di tur divishon. For di mucha di 4 aña te ku esnan ku ta hunga dòbel A.
Un konseho na nos hubentut pa loke ta deporte
Práktika deporte i respetá bo dirigentenan. Bo mester tin gana di superá bo mes, no hasi deporte pa komplasé niun hende. Hasi deporte for di fondo di bo kurason semper ku disiplina i rèspèt na promé lugá.


text:
Pedro Matrona
Nase dia 9 di dezèmber di aña 1927
Kon (na ki edat) a kuminsá ku deporte
For di mucha chikí Pedro no tabata para ketu i tabata gusta hunga bala. Komo ku su tata a fayesé promé ku e nanse i su mama tambe ta fayesé ora ku e tabatin 6 aña, su famianan ta intern’é na Scherpenheuvel. Akinan serka frater Tharasius ku 15 aña su karera komo futbolista a haña forma i ta drenta e ekipo di Jong Holland, ounke ku su deseo tabata di bai e ekipo di SUBT serka Antoine Maduro. Na edat mas grandi Pedro a drenta den beisbòl i a lanta e ekipo di beisbòl Marchena Braves.
Kua tabata logronan di mas grandi den deporte
E logronan di Pedro Matrona tabata diferente, entre otro e la gana kampionato di Kòrsou ku e ekipo di Jong Holland i a forma parti di e selekshon di Kòrsou for di 1946, pa un tempu largu i semper tabata e kapitan di nos selekshon nashonal. Nan tabatin diferente resultado den weganan Panamericano logrando medaya di oro. Meskos na aña 1950 Pedro a keda selektá huntu ku Ergilio Hato, pa a reforsá e ekipo di Feyenoord na Hulanda i a hunga diferente enkuentro kontra ekiponan grandi. Komo dirigente di beisbòl Pedro a yuda ku konstrukshon di e muizenberg ballpark i despues a drenta arbitrahe di little league i asta a bira presidente di e èmpayernan.
Kua tabata e entrenadó, deportista i o dirigente ku mas impakto
Frater Tharasius i Dr Antoine Maduro a hasi hopi impakto den bida di Pedro Matrona. Pedro tabata konsiderá Antoine Maduro komo un sabio i tabata ke imitá Dr Antoine Maduro riba tereno di futbòl.
Kua tabata e desepshon di mas grandi den deporte
E desepshon di Pedro Matrona ta e echo ku kasi e no ta ser rekonosé pa federashon komo un di nos baluartenan i fuera di esaki ta e echo ku nos nivel di futbòl lokal a bai hopi atras. E ta kòrda tur e logronan ku Kòrsou tabatin komo selekshon i tambe komo ekiponan lokal i aktualmente nos no ta konta mas den region.
Kua tabata e satisfakshon di mas grandi den deporte
Pedro Matrona ta konsiderá e echo ku e por a biaha na diferente parti di mundu i di por a yuda semper den deporte, komo e satisfakshon di mas grandi pe. Otro satisfakshon grandi pa Pedro ta e echo ku Mordy Maduro a hib’e Suesia, pa presensia un mundial, tabata algu ku nunka mas e por a lubidá. E la mira Pele hunga su promé wega den mundial.
Un konseho na nos hubentut pa loke ta deporte
Mester praktiká deporte ku disiplina i ban demostrá ku nos ta yu di Kòrsou. Ban purba alsa nos nivel na lo máksimo komo deportista.


text:
27 òktober 2019 ta 112 aña ku Moises Bikker (e fam da Costa Gomez a bin despues) a nase den Otrobanda. Moises da Costa Gomez, Dòktor, ta sinónimo ku nos outonomia. Mi ke tira un bista riba kalidat di nos outonomia.
Segun Dòktor outonomia polítiko su meta kontinuo mester ta: hisa kalidat di bida di hende. E a konkluí korektamente na 1935 ku un maneho kolonial tei pa satisfasé interesnan di e kolonisadó i no di e kolonia. Promé ku firma Statüt Dòktor a atvertí ku e proseso di outonomia ta inkompleto. For di 1946 e a presentá ideanan pa mas demokrasia manera un Korte Konstitushonal ku no a keda inkluí den Statüt. Aparentemente Dòktor tabata traha un revishon di konstitushonal ora morto a sorprend’é na 1966. Nunka a haña e tekstonan.
Literatura di i tokante Dòktor ta mustra ku p’e outonomia ta karga responsabilidat, un bon relashon den Reino i ku mundu, tambe bon gobernashon pa garantisá adelanto di kada suidadano.
Awe mi ta konstatá ku nos outonomia a keda redusí na meramente un struktura ku algun ta kere ta konstantemente bou di atake di Hulanda, Illuminati i un grupo internashonal di mitar hende mitar rèptil. Realidat ta sinembargo ku nos no a traha riba e aspekto esensial di outonomia: kalidat di e hendenan ku mester manehá nos struktura outónomo. Ta parse ku mas kriminal bo ta, mas populista bo ta, mas bo lastra hende i ménos kapas bo ta pa komprondé i analisá e entorno kompleho ku nos ta biba aden, mas voto bo ta haña. E kalidat di e hende ku ta manehá nos outonomia ta deplorabel i ku esei, nos outonomia tambe.
Awe e menasa pa nos outonomia no ta Den Haag ni Illuminati sino nos mes hendenan sin kapasidat ni integridat ku ta manehá nos asuntunan públiko. I tambe, nos pueblo ku ta vota pa nan. Un bon paso pues ta stòp di sostené hendenan ku ta preferá laga otro bin djafó i hasi lokual nos sa bon bon ku nos mes mester a hasi, pero no tin e kurashi pa hasi. Outonomia ta madures pa karga responsabilidat ounke ku e por ta amargo. E no ta un promesa bashí ku nos ta usa pa dal man riba pechu kulpa tur otro hende -ménos nos mes- pa nos problemanan.
Koror, Repúbilka di Palau


text:
Resultadonan di Beisbòl Liga Grandi ayera:
- Chicago Cubs a derota Pittsburgh Pirates ku skor di 9-8
- Miami Marlins a perde di Philadelphia Phillies ku skor di 7-3
- St. Louis Cardinals a perde di Washington Nationals ku skor di 2-1 den 10 entrada
- Baltimore Orioles a perde di Toronto Blue Jays ku skor di 13-6
- New York Yankees a derota Detroit Tigers ku skor di 5-2
Didi Gregorius no a hunga den e partido aki
- Atlanta Braves a perde di New York Mets ku skor di 7-1
Andrelton Simmons a konektá 1 hit den 3 turno na bate ku 1 base por bola. Andrelton tin un promedio di .271
- Boston Red Sox a derota Tampa Bay Rays ku skor di 1-0
- Cincinnati Reds a gana Milwaukee Brewers ku skor di 16-10
- Cleveland Indians a derota Chicago White Sox ku skor di 6-2
- Minnesota Twins a perde di Kansas City Royals ku skor di 6-5
- San Diego Padres a derota Colorado Rockies ku skor di 7-6
- Texas Rangers a gana Arizona Diamondbacks ku skor di 7-1
- Oakland Athletics a pèrdè di Los Angeles Angels ku skor di 14-1
- Houston Astros a derota Seattle Mariners ku skor di 6-3
- Los Angeles Dodgers a pèrdè di San Francisco Giants ku skor di 6-2
Partidónan di Liga Grandi pa awe:
- Cleveland Indians kontra Chicago White Sox
- Chicago Cubs kontra Pittsburgh Pirates
- Miami Marlins kontra Philadelphia Phillies
- St. Louis Cardinals kontra Washington Nationals
- Baltimore Orioles kontra Toronto Blue Jays
- New York Yankees kontra Detroit Tigers
- Atlanta Braves kontra New York Mets
- Boston Red Sox kontra Tampa Bay Rays
- Cincinnati Reds kontra Milwaukee Brewers
- Minnesota Twins kontra Kansas City Royals
- San Diego Padres kontra Colorado Rockies
- Texas Rangers kontra Arizona Diamondbacks
- Oakland Athletics kontra Los Angeles Angels
- Houston Astros kontra Seattle Mariners
- Los Angeles Dodgers kontra San Francisco Giants
Breve:
Tripel A
- Roger Bernadina no a konektá hit den 1 turno na bate ku 1 base por bola pa Albuquerque Isotopes. Roger tin un promedio di .188
Dòbel A
- Chris Garia a konektá 1 doblete den 4 turno na bate ku 1 kareda anotá pa Frisco RoughRiders. Chris tin un promedio di .146
- Sharlon Schoop a konektá 2 hit den 4 turno na bate ku 2 kareda empuha pa Bowie Baysox. Sharlon tin un promedio di .304
Klase A
- Carlton Daal a konektá 1 hit den 3 turno na bate pa Daytona Tortugas. Carlton tin un promedio di .171
- John Polonius a konektá 2 hit den 2 turno na bate ku 1 kareda empuha pa San Jose Giants. John tin un promedio di .235
- Darren Seferina no a konektá hit den 4 turno na bate pa Peoria Chiefs. Darren tin un promedio di .297
- Gianfranco Wawoe a konektá 1 hit den 4 turno na bate ku 1 kareda anotá pa Clinton LumberKings. Gianfranco tin un promedio di .333
- Ozhaino Albies a konektá 2 hit den 4 turno na bate ku 1 kareda anotá pa Rome Braves. Ozhaino tin un promedio di .282
Beisbòl Profeshonal Hapones Nippon
- Wladimir Balentien a hunga su di dos partido den Liga Menor pa Tokyo Yakult Swallows, akinan Wladimir a konektá 1 honron solitario den 3 turno na bate


text:
Tendensia lamentabel
Último añanan polítikonan i sierto “opinion leaders” via talkshows ta trata di kustumbrá nos ku odio ta un instrumento polítiko normal. Den esaki nan a logra parsialmente, pasobra tin sierto hende ta kana nan tras, “sobre-estimando” e influensia ku e rebeldia aki tin. Sin embargo, e úniko rebelion ku ta ser rekonosé (legalmente) den un demokrasia ta e rebelion na urna di elekshon.
Aki mi no ke bisa ku protesta i marcha no ta parti di e proseso demokrátiko. Todo lo kontrario. Asta den sierto kaso ta un nesesidat. Loke mi ke pone aksènt riba dje, ta e odio ku ta ser mesklá sútilmente i sistemátikamente den e ekspreshon di protesta pa esnan ku ta organisá e protestanan aki. Sigur último tempu.
Meskos ku un tèrmometer ta revelá eksaktamente kuantu kentura un pashènt tin, asina tambe e urna di elekshon ta mustra eksaktamente kuantu mayoria i kuantu minoria tin pa un ponensia òf un proseso, i ta legitimá esaki.
Ta doloroso di konstatá ku e rasgo skur i trágiko aki (esta di fomentá odio), den sierto modo a bin ta ser transmití den e servisionan di gobièrnu tambe, manera por ehèmpel, den enseñansa. Den enseñansa esaki ta hasiendo dañonan ireparabel, dor ku bo ta anda ku mucha ku ta den e proseso di ser formá komo un siudadano ku mester ta útil pa su mes i pa sosiedat.
E táktika di usa odio den polítika, ta konosí i usá histórikamente na kasi tur pais. E ta konsistí den identifiká un sektor soshal, ekonómiko òf polítiko di e poblashon (i den nos kaso spesífiko un òf mas di nos partnernan den Reino) i bisa ku ta nan ta kulpabel di tur e problemanan ku tin den e pais òf region.
Kulpabelnan apsoluto
E sektornan ei “E kulpabelnan Apsoluto” ta ser kambiá segun tópiko di e momento. Un biaha ta e oligarkanan (http://www.wisegeek.com/what-is-an-oligarchy.htm), otro biaha ta e neo-kolonialistanan Hulandes, otro biaha ta e pro-imperia-listanan, i esun na moda e dianan aki ta e migrantenan i entregadónan di nos patrimonio nashonal (bende patria) etc. etc.
I mirando kon e preis mundial di komes-tibel i kombustibel ta bayendo, lo tin ku odia esnan ku ta bende kuminda i kom-bustibel tambe. Den e “táktika di fomentá odio” mester sòru di rebahá e grupo ku ta ser di “target” te na kondishon di pária i e esnan “maldito” di nos bida na Kòrsou.
Ta kambia athetivo i ta kambia persona, pero loke no ta kambia den e “modus operandi” aki ta e agresividat i e menospresio. Loke ta persistente den tur kos ta e odio, i e opseshon pa dividí e Kurasoleño. Tin un persistensia di sembra deskordia soshal dor di, por ehèmpel, polarisá, papia mitar bèrdat i desprestigiá.
Lenguahe ofensivo
E polítika di e oposishon di awendia ta parse di ta kere ku e úniko kos ku e pueblo aki ta kontentu kuné ta lenguahe ofensivo, i ku e úniko manera ku nos komo pueblo por drumi na pas, ta ora nos a logra di identifiká sierto hende komo enemigunan ku ken ta imposibel rekonsiliá. Pa e polítikonan den oposishon di awen-dia, ta parse ku: semper mester prevalesé odio, semper tur kos tin di kaba den un rechaso frontal, semper mester tin dos banda separá, semper dos segmento di Kurasoleño mester konfrontá otro ku venenu di odio.
Ami ta kere ku sinséramente a yega e ora ku e polítiko i kualke Kurasoleño ku ta uza e táktikanan aki pa gana simpatia di pueblo, mester stòp ku e estilo aki.Simplemente pasobra e ta korumpí i rebahá nivel di nos bida síviko. Nos mester supstituí e lenguahe di insulto i bai den debate polítiko respetando otro.
Odio ta algu ku mester evitá “a toda costa”. E futuro di Kòrsou mester ta kada bes mas e fruta di un konbibensia fundá den aseptashon di e “otro” komo base i fundamentu di un Reino outéntikamente pluralista. Nos mester yega kaminda nos ta edifiká un Kòrsou i un Reino basá inekibo-kadamente den rèspèt profundo pa otro, sin supestimá otro i lansa insulto na otro.
Persona, no partido
Movementunan polítiko di último tempu ku a haña asiento den Eilandsraad no ta partido (ku eksepshon di Forsa Kòrsou) manera tradishonalmente nos konosé nan na Kòrsou. E partidonan ei, meskos ku esunnan di Rita Verdonk i Geert Wilders na Hulanda, ta pone ún persona sentral. Kontenido i ideanan ta ser redusí na un pamflèt di 5 pa 10 punto popular di e momentu ei.Un polítika di “ami” promé i despues e idea i otronan. E polítikonan aki no gusta e kuenta di struktura. Pa e polítiko di “ami promé” e kuenta di struktura ta “ballast”. Dor di konsentrá e partido rònt di un persona, kontenido i stabilidat ta sufri i tambe e poder di por goberná efektivamente. Pa kompensá un k’e otro, e polítikonan aki ta usa e arma di odio i ta fomentá deskordia soshal pa mantené nan mes den e kompetensia feros di polítika.Ban duna señal na e tipo di polítikonan i “opinion makers” ei na radio i televishon ku nos ke kontenido, no odio.


text:
Violencia y crimen: menasa pa Caribe
Paisnan den Caribe ta gaba cu nan ta ofreciendo un ambiente idilico, unda playanan di santo, tononan di calypso y un estilo di bida...
Otro periodista na Mexico asesina pa reporta riba narco
Narco-violencia a bolbe costa bida di un periodista na Mexico. Javier Valdez, periodista di Ā e revista RĆodoce, un di e reporteronan cu mas y...
18 persona a muri den epidemia di dengue na Peru
Te cu diahuebs, 18 persona a muri na Peru den un epidemia di dengue, caminda mas di 13 mil caso a ser conta na...
CIA: E cantidad di arma di candela na Venezuela ta un menasa pa henter...
Diahuebs director di Agencia Central di Inteligencia di Merca (CIA), Mike Pompeo a yama atencion pa e riesgo, cada biaha mayor, di e posibilidad...
Condena 25 aƱa di prizon pa likidacion di Helmin Wiels
Corte den prome instancia a condena e acusado Burney āNiniā Fonseca na un castigo di prizon di 25 aƱa pa su rol den likidacion...
Mayoria pashentnan di afo cu ta bay Medellin ta di Aruba
E ciudad Colombia di Medellin ta masha conoci na Aruba, como uno bon pa asuntonan di salud. Cifranan di 2016 ta mustra cu mayoria...
Nicaragua: a condena un pastor pa kima un muhe den hoguera
Cinco religioso acusa di kima un muhe campesino den un hoguera durante un ritual na Nicaragua, a ser condena na 36 aƱa di prizon,...
Tension na Venezuela: Cantidad ta eleva te na 39 hende fayeci den protesta
Un hoben a drenta sin signo di bida diaranson atardi na PoliClĆnica Las Mercedes āCaracas, Ā despues di ser herida den manifestacion opositor. E homber...
Tactica nobo di protesta na Venezuela uzando excremento
Manifestantenan di oposicion ta preparando pa tira excremento riba e polisnan diaranson. E tactica aki a wordo yama "poopootov". Ā Un imagen bayendo viral riba...
5 huicio cu por pone Lula da Silva den prizon
Luiz InƔcio (Lula) da Silva, un di e politiconan Latino Americano mas carismatico den ultimo 20 aƱa, kier participa den eleccion di 2018 na...


text:
Martien Verstraaten tin documenta na unda pa haya DNA di Natalee Holloway
boletin eXtra.com
noticia directo
Martien Verstraaten tin documenta na unda pa haya DNA di Natalee Holloway
y sa precies kico a pasa
Curaçao, 23 September 2011
Segun Martien Verstraaten ku nunka a bai Aruba… E tin dokumentá na unda por haña DNA di Natalee Holloway… Willemstad – ‘Esaki ta un asuntu ku hustisia i Ministerio Públiko mester averiguá. Loke mi tin ta un dokumentashon di datonan paranormal ku mi a haña i mi tin e disponibel pa sigui investig’é’.
Esei ta loke Martien Verstraaten paragnostiko i periodista mediamistiko a bisa durante di un enkuentro ku e tabatin djaweps anochi den Biblioteka Nashonal di Kòrsou.
Verstraaten den e presentashon a duna un relato amplio di kon bin e sa na unda tin DNA di e mucha muhé merikano ku a pèrdè na Aruba algun aña pasá, Natalee Holloway. El a splika ku e tin un relato detayá pa hustisia averiguá pero pa e okashon aki el a kambia algun dato pa despues no ta e a stroba e investigashon. E.o el a mustra ku te den detaye e sa eksaktamente na unda e material di DNA aki ta i ku esun envolví na e momentu aki na Aruba, ku ta un persona maskulino.
Segun Verstraaten Natalee Holloway tabata na bida ora ku a tir’é un kaminda i ta ei el a muri.
Pa e, e informashon tei, e no por splika kon bin datonan asina ta aparentá na e i ta keda na esnan konserní kiko nan ta hasi ku e informashon. E ta dispuesto pa entregá e relato kompleto ofisial ku tur detaye, na Ministerio Públiko.
Tabatin bastante pregunta di esnan presente i e.o. te asta el a duna algun demostrashon di su abilidatnan paragnostiko i paranormal, pa kua den sala tabatin bastante boluntario.
Riba e potrètnan por mira e.o. Martien Verstraaten i su dos asistentenan Angel Salsbach i Ramon Penzo durante di e enkuentro den Biblioteka Públiko Nashonal.


text:
Yamado na personal cu ta traha den cuido pa busca nan 'Booster Shot'
Departamento di Salud Publico ta invita tur esnan cu ta traha den cuido pa nan busca nan ‘Booster Shot'.
Pasa na ImSan na San Nicolas (mas exactamente, den e edificio na unda e ambulancenan ta staciona), dia 13 di December, entre 9’or di mainta y 3’or di atardi 'non stop'.
No ta nesesario pa traha un cita. Pa e grupo aki lo haci uzo di e sistema ‘walk-in'.
Ta importante pa cada persona bin cu su prueba di vacunacion anterior y tambe su carchi di AZV.
Si e dunador di cuido tabata positivo pa COVID-19 den e ultimo 6 luna, e ora e lo no por wordo vacuna, pero mester warda 6 luna despues di a test positivo pa haya e 'Booster Shot'.
Pa mas informacion por tuma contacto cu DVG na 522-4200 of 280-0101.


text:
Diahuebs mainta Corte di Prome Instancia a trata un caso den kortgeding cu Sr. Alwyn Lin a cuminza contra Fundacion “Nos ta Aruba” di Sr. Micheal Williams “Ta Williams ta papia”y Sr. Jan de Ruijter. Alwyn Lin a wordo representa pa abogado Kuster y Fundacion Nos ta Aruba a presenta cu su dos miembronan Jan de Ruijter y Sr. Williams, pero sin abogado, unda Sr. Jan de Ruijter mes a hiba palabra.
E demanda di Sr. Lin ta pidi hues pa ordena Sr. Williams pa rectifica su acusacionnan infunda contra su persona, tanto den un carta personal dirigi na Lin, den medio, na Ministerio Publico y tambe den un carta manda pa Minister Presidente di Hulanda Sr. Rutte, Sr. Knops, Tweedekamer, Rey Willem Alexander, CFT y tur otro instancia cu a wordo copia den e carta cu a bay.
Tabata dia 25 di Mei 2020 cu Sr. Micheal Williams a entrega un denuncia contra Sr. Otmar Oduber pa presunto casonan di corupcion, unda Sr. Williams a menciona nomber di un cantidad di comerciante den e carta y a tilda nan di a haci actonan corupto. Den tur e nombernan treci den e carta, ta aparece e nomber di Sr. Alwin Lin, unda ta tilda Sr. Lin di ta un comerciante duduso, cu a laba placa preto di Venezolanonan di e compania Aruba Airlines. E denuncia di Williams, cu despues a wordo manda pa prensa y a bira carta publico ta bisa: “de dubieuze financieel adviseur Alwyn Lin, die betrokken is met zwart geld uit Venezuela bij Aruba Airlines, de uitbreiding van het Arubaanse vliegveld en bij de grondhandel in de Avestruz-zaak. Allen behoren tot de criminele organsatie van Oduber“
Tambe Williams a sigui acusa Lin den e carta cu Lin tabata un bestuurder den APA y door di esey a haya informacionnan di Port City pa cual a haya permiso pa traha boutique hotels den projecto di Port City: “Gebroeders Neme en Alwyn Lin waren leden van de Raad van Commissarissen van APA NV de coördinator van het Port City-project en namen deel aan het ontwerp naar hun inzicht en verkregen daarbij toezeggingen om de verschillende boetiekhotels te ontwikkelen“
Den su demanda, Alwyn Lin a contra aresta tur e ponencianan di Williams y ta considera e acusacionnan aki infunda. Segun abogado di Lin a splica hues, cu ya caba Lin a entrega un keho di “valse aangifte” na Ministerio Publico contra Williams, tambe di belediging, smaad y laster, pasobra nada di loke tin poni den e denuncia di Williams, cu a bay pa mas di 10 instancia y a wordo haci publico door di Williams ta basa riba berdad.
Ta rechasa tur acusacion:
Abogado Kuster a bisa hues cu tur alegacion di Williams ta falso, pasobra Sr. Lin no tin ningun relacion cu Aruba Airlines den ningun sentido, ni serca management, bestuur di e compania of e doño, UBO. Tambe a informa hues cu Sr.Lin nunca tabata forma parti di APA NV, ni ta miembro di raad van bestuur y nunca no tabata. Pues e acusacion cu Sr. Lin a mal usa su funccion den APA pa asina haya permiso di boutique hotel den Port City, ta totalmente infunda. A sigui splica hues cu Sr. Lin no ta un sospechoso den caso Avestrus, pasobra su persona no ta envolvi, pero solamente ta un testigo.
Abogado Kuster a splica hues, cu Williams nunca a yama su cliente pa haci pregunta, pero tampoco a acudi na tur e registronan publico cu ta obtenibel na Aruba pa asina investiga e acusacionan cu el’a trece dilanti. Kuster a bisa cu su cliente Lin no ta politico y no mester tin lomba hancho. Ademas tambe cu su negoshi como consehero ta depende di cliente y cu e acusacionnan infunda di Sr. Williams ta perhudica e negoshi di Sr. Lin y asina tambe su fuente di entrada.
No ta contra Lin, sino contra Otmar Oduber:
Na dado momento, de Ruijter a bisa Hues cu realmente e caso di e fundacion Nos Aruba, cual porcierto no ta registra na KVK, no ta contra Sr. Lin sino contra Otmar Oduber realmente. Eynan hues a cuestiona De Ruijter y Williams, y a señala cu nan a pone Sr. Lin y mas nomber den su carta y aangifte publica den prensa, pues no por djis dicidi pa cambia posicion awor.
Alwyn Lin ta pidi hues pa 1. ordena Williams pa tres dia despues di sentencia, skirbi un carta dirigi na Lin, rectificando su storianan inventa, tambe pa 2. rectifica riba medionan local, y 3. manda un carta pa Ministerio Publico pa rectifica su denuncia haci contra Lin y 4. manda un carta pa tur e instancianan aki, rectificando e storianan inventa riba Lin:
(a) de Gouverneur van Aruba (vertegenwoordiger van de Koning en het Koninkrijk in Aruba);
(b) de Vertegenwoordiging van Nederland in Aruba,
(c) de Tweede Kamer van Nederland,
(d) de Koninkrijksregering,
(e) de Minister van Binnenlandse Zaken en Koninkrijksrelaties,
(f) VVD-Tweede Kamerlid de heer A. Bosman,
(g) SP-Tweede Kamerlid de heer A.A.G.M. van Raak,
(h) de Staten van Aruba,
(i) de Caft (mr. Dr. Hellen A. Van der Wal),
(j) de UN Convention against Corruption,
(k) de Centrale Dienst voor de Bestrijding van Corruptie (CDBC),
(l) Transparency International,
(m) de Groep van Staten tegen Corruptie (GRECO),
(n) de Minister-President van Nederland tevens Voorzitter Koninkrijksministerraad de heer M. Rutte, en
(o) de Staatsecretaris voor Koninkrijksrelaties drs. R.W. Knops
A pidi hues tambe pa stiupla un boet riba Sr. Williams di 5000 mil florin pa dia, pa cada dia cu e no cumpli cu sentencia te na un maximo di Afl. 100.000.00.
Despues cu hues a sucha ambos banda pa casi dos ora largo, hues a bisa cu dia 19 di Augustus lo dicta sentencia.


text: Diadomingo madruga a drenta informe di un accidente na Catiri, mesora a dirigi un patruya na e sitio. Na yegada di e patruya a bin compronde cu aki ta trata di un dama coriendo auto bao influencia a baha caminda dal un baranca banda di caminda y accidenta lagando e auto cu un wiel pega na e wardalodo y no por a move. Polis a nota cu afortunadamente ningun hende a resulta herida pero e dama chauffeur ta burachi y tabata blo papia cos di kens y a detene pa a core auto bao influencia y accidenta cu e auto. E dama a kere di sa ley mihor cu e polis anto repitativamente tabata keda bisa cu polis ta violando su derecho. Na yegada di e vehiculo di transporte di detenidonan a hiba e dama warda di polis.


text:
Pa motibu di e tiki kasonan di COVID-19 na Boneiru, uso di tèst ku bo mes por hasi no tin sentido na nos isla. Esaki departamento di Salubridat Públiko ta duna di konosé. Tèst ku bo mes por hasi ta útil ora un kaminda tin masha hopi infekshon. Den un situashon asina, por ehèmpel organisadó di un evento por skohe pa tèst ku hendenan mes por hasi, pa sa si ta konsehabel pa laga e aktividat sigui. E ora ei ta usa e tèstnan pa prepará un evento. Despues ku hendenan hasi tèst e aktividat por sigui.
Un tèst ku bo mes por hasi ta algu di e momentu ei. Si e resultado ta negativo, esei ta bisa solamente algu di e dia ei, pero nada tokante e dianan despues. Den kaso di tèst ku bo mes por hasi, por sosodé tambe ku e resultado ta negativo, miéntras tòg e persona ta infektá. Tin un riesgo na dje pues. Un hende ta pensa ku e ta seif, pero esei no ta asina. E persona ei por pega otronan. Ta sosodé tambe ku e resultado di tèst ta positivo, miéntras e persona no ta infektá. Den un kaso asina solamente un tèst apropiá por duna un resultado korekto.
Departamento di Salubridat Públiko ta konsehá hendenan ku ta hasi uso di e tèst ku bo mes por hasi i a tèst positivo, pa mèldu nan mes na 0800 0800 pa hasi un tèst di PCR. E personan mester bai den isolashon te ora resultado di e tèst di PCR ta konosí


text:
E Sous krioyo perfekto / E sekreto di e sous perfekto
Sin kita, sin pone, sous ta parti esensial di un plato su totalidat. Bo por konsider’é komo e reina di plato. Aparte di ta enrikesé sabor di bo kuminda, e ta sòru pa e presentashon di e plato ta visualmente mas atraktivo. Banda di esaki, sous por tin asta un balor nutritivo agregá na e kuminda. Mi sa ki bo ta pensa. ‘Dikon lo mi tin ku siña traha un sous; ta kos masha fásil’. E kontesta ta simpel, VARIASHON! E chèns ta grandi ku mayoria biaha bo ta traha e mésun sous. Lo bo n’ ke sa un otro forma pa traha bo sous i asina duna bo kuminda un toke diferente? Wèl si bo kontesta ta sí, e reseta akí di Itel Cicilia, ta esun ku definitivamente bo tin mester. Bo ta bai siña e sekreto pa traha un sous krioyo eskisito ku ta hiba sabor di bo kuminda na nivel di dushi X10. Garantisá!
Loke bo ta bai siña
- 5 tep fásil pa traha un Sous krioyo ku un toke diferente den ménos ku 5 minüt
- E sekuensha korekto pa agregá kada ingrediente di manera ku bo sous ta riku na sabor i bon balansá.
- Téknika di kòki profeshonal ku por hiba sabor di bo kuminda na e siguiente nivel.
Konosementu
- Pa por sigui e kurso akí no ta rekerí konosementu avansá di kushina. Tur paso ta ser spliká di un manera fásil i komprendibel.
Kurso akí ta inkluí
- Video ku durashon di 12 minüt i 17 sekònde
- Akseso ilimitá na video
- Akseso via selular i kòmpüter
Ekipo:
- Paila
- Kònchi di glas chikí pa kada ingrediente
- kuchara
- kuchú


text:
Pelé no por a sende e kandela olímpiko.
Pelé no por sende e kandela olímpiko djabièrnè anochi den stadion di Maracanã na Rio. E leyenda di futbòl di 75 aña a bisa den un deklarashon ofisial: “N’e momentunan akí mi no ta sufisientemente fuerte pa partisipá na e seremonia di apertura. Mi mester karga e responsabilidat pa e desishon akí. Semper mi a purba di no desepshoná mi famia i e pueblo brasileño.”
Último dianan Pelé tabatin hopi problema ku su hep, ku el a operá na desèmber. E brasileño ta ser mirá komo un di e futbolistanan di mas grandi di tur tempu. Tres biaha el a gana e título mundial (1958, 1962 i 1970). Na aña 1969 el a selebrá su di mil gol den e stadion di Maracanã.


text:
Girobank no ta bankarota.
Den un komunikado Girobank ta desmentí rumornan ku a bin ta sirkulá den último dianan ku e banko lo ta bankarota.
E komunikado i partisipashon ku Giro Bank a saka pa su klientenan ta bisa literalmente : Willemstad - Girobank resientemente a tuma nota ku tin rumor insistente ta sirkulá di un posibel kaso di bankarota di nos banko. Pa medio di e informe akí Girobank ta desmentí kategorikamente tur rumornan ku ta sirkulá. Nos ta spera di por a informabo debidamente i alabes nos ta segurá ku bo por konta riba nos servisionan manera kustumber.


text: ORANJESTAD – Siman pasa Minister Xiomara Ruiz-Maduro tabata di bishita na Hyatt Place Aruba cual a habri su portanan recientemente. E mandatario a wordo ricibi pa Staf y Personal den persona di, entre otro, Sra. Marta Raven kende ta e Gerente General. E dignatario a haya un recorido den e hotel caminda a presenta e diferente facilidad di acomodacion, reunion y comercio cu Hyatt Place ta ofrece. E hotel tin un bunita architectura y ta di admira e decoracion cual tin su toke special di palo y santo blanco cu ta un enfoke di nos pais Aruba. Hyatt Place ta un bunita inversion cual ta demostra e confiansa cual sigur ta contribui na progreso di e economia di nos pais.


text:
Publiká riba 12 Mei 2022
WILLEMSTAD – Antisipando riba kambio di lei, Minister di Finansa a disidí ku temporalmente ta stòp di kobra OB (omzetbelasting) riba gasoil. Pa loke ta trata gasolin, e minister ta tuma dos medida temporal. Na promé lugá, lo bai kobra ménos ‘accijns’ riba gasolin. Na di dos lugá, e kantidat total ku lo ta kobra na OB pa gasolin lo bira ménos. E medidanan aki ta pa mitigá e subida di preis di gasolin i gasoil na Kòrsou debí na e subida drástiko di preisnan internashonal di zeta i petroli.
E ‘accijns’ riba gasolin lo bira NAf 31,07 pa kada hèkto liter enbes di NAf 41,34. Tambe na lugá di kobra 6% OB tantu riba benta dor di Curoil komo riba benta dor di e pòmpnan di gasolin, lo bai kobra solamente un bes 6% OB pa gasolin. Pa loke ta trata gasoil, e OB temporalmente lo kai kompletamente afó.
E medidanan aki ta temporal. Esaki ta nifiká ku nan lo ta na vigor pa un periodo di 3 luna, kuminsando for di 13 di mei 2022.


text:
VIDEO & AUDIO INTERUPSHON TEMPORAL DEN SUMINISTRO DI KORIENTE
INTERUPSHON TEMPORAL DEN SUMINISTRO DI KORIENTE
Willemstad, 9 di yanüari 2021 – Djadumingu 10 di yanüari 2020, di 7’or pa mas tardá 9’or di mainta, Aqualectra ta tuma akshonnan nesesario den operashon di e ret di koriente pa garantisá suministro di energia. E akshon aki ta basá riba rekomendashonnan di e análisis hasí relashoná ku e seri di ‘black out’ ku a tuma lugá resientemente. Den kuadro di esaki un área grandi di suministro lo keda sin koriente pa dos ora máksimo.
Despues di e último interupshon ku a tuma lugá djaluna 4 di yanüari, e tim di téknikonan di Aqualectra a bin ta traha inkansabelmente pa yega na un solushon. E análisis hasí ta yudando Aqualectra yega hopi mas serka di e kousa raís ku ta okashonando instabilidat den nos ret. E rekomendashonnan di e análisis ta hiba Aqualectra na tuma algun paso nesesario pa atendé ku operashon den nos ret ku lo garantisá suministro di koriente na komunidat.
Den kuadro di e akshonnan menshoná djadumingu awor, 10 di yanüari 2021, un area grandi di suministro lo keda sin koriente. Lo kita koriente di un forma kontrolá for di e áreanan aki pa hasi e adaptashon nesesario den nos ret. E barionan ku lo pèrdè koriente den e orario di 7’or pa mas tardá 9’or di mainta ta: Bottelier (algun parti), Containerhaven, Dominguito, Jantiel te ku besindario di Kleine Wereld, Janwe i besindario, Jupiterstraat, Kintjan, Koraalspecht, Korporaalweg i besindario, Kustbatterij, Oude, Caracasbaaiweg, Pallastraat, Parera, Punda (algun parti), Salinja, Scharloo (algun parti), Steenrijk, Strada, Tinweg, Vista Royal, Vredenberg i Zeelandia (algun parti).
Aqualectra no ta spar ningun esfuerso pa garantisá suministro di energia na nos komunidat. Aqualectra ta pidi diskulpa pa e inkumbinensia kousá i alabes ta yama komunidat danki p’e komprenshon i indulgensia.


text:
ORANJESTAD – Tur cos ta cla pa e fin di siman aki inicia e vacacion escolar cu un festival di cine educativo yena cu tayernan, masterclasses, charlanan y peliculanan. For di mas cu 300 pelicula a haci un seleccion pa presenta na e publico durante e tres dianan di e festival di cine di Playa.
Diabierna prome di october pa 8or di anochi lo habri e festival di cine cu un pelicula largo for di Switzerland titula ‘Neighbour’ dirigi pa Mano Khalil. Despues lo sigui cu un sesion di musicanan di peliculanan presenta pa DJ Adriano Nanof.
Diasabra atardi e festival di cine ta sigui cu presentacion di peliculanan di e projecto di 48 ora mas un charla tocante e ‘Filmapalooza 2020’ cu a tuma luga na Rotterdam, Hulanda. Lo sigui cu un presentacion di peliculanan pa mucha. Tambe lo tin tayernan pa mucha manera tayer di stop motion cu Lego y tayer di traha maquette pa pelicula cu ta pa mucha, hoben y adulto. Riba diasabra lo sigui cu un presentacion di pelicula largo for di Merca titula ‘The Golf Ball’. Anochi lo tin un seminario di actuacion pa camera duna pa Charles Croes y e prsentacion di ‘Kingdom of Shorts Pari 1’ cu ta un seleccion di peliculanan cortico di reino cu ta consisti di peliculanan di Aruba Korsou y Hulanda.
Peliculanan pa mucha y di animacion
‘The Season of Grapes’ dirigi pa Farzaneh Ghobadi, Iran.
‘Nestling’ dirigi pa Marat Valerievich Narimanov, Russia
‘Catastrophe’ dirigi pa Victoria Silvestre, Brazil
‘Pretty’ dirigi pa Ronney Dotel, Aruba
‘The Jungle Mother’ dirigi pa Evandro Machado, Brazil
‘Paloma’ dirigi Alex Reis, Brazil
‘Kids Report’, Aruba
E peliculanan aki ta programa pa pasa diasabra, 2 di october for di 5’or di atardi.
Tur e actividadnan lo tuma luga na Ateliers ’89 situa na Dominicanessenstraat 34.
Kingdom of Shorts Part 1 :
‘Kimaterra’ dirigi pa Ken Wolf, Aruba
‘Cuckoo!’ dirigi pa Jörgen Sholtens, The Netherlands
‘Lumka Varo’ dirigi pa Jeroen Heuvel, Curaçao
‘Update’ dirigi pa Richard Dijkema, The Netherlands
‘Lockdown’ dirigi pa Angel Antonio Soto, Aruba
‘Bon Trabou’ dirigi pa Ronney Dotel, Aruba
‘Lage bay’ dirigi pa Jhon Freddy T. Montoya, Aruba
‘Wak patras’ dirigi pa Cederic Gei, Aruba
‘Nos ta un’ dirigi pa Julie Merencia, Aruba
E peliculanan aki ta programa pa pasa diasabra, 2 di october for di 8’or di anochi.
Diadomingo lo ta e di tres dia y e ultimo tambe, cuminsando for di atardi cu presentacion di peliculanan cortico internacional. Lo sigui cu masterclass tocante con pa desaroya bon storianan y personahenan pa pelicula. Lo tin un otro tayer pa muchanan unda cu e muchanan lo bay pone bos pa dibuhonan anima. Lo tin un charla tocante cine local cu lo toca e tema di recurso, calidad y distribuicion di cine local.
E atardi lo ta yena cu mas actividadnan educativo manera zonido pa cine cu lo enfoca riba e partinan importante di zonido den pelicula. Tambe lo tin un tayer di produccion duna pa Rebecca Roos cu ta concentra riba e parti di plania un produccion entre otro e trahamento di un planificacion di produccion y su importancia. Riba e anochi di diadomingo lo tin e di dos presentacion di ‘Kingdom of Shorts’.
International Shorts:
‘Par Nepar’ dirigi pa Mario Brkic, Croatia
‘Primeiro Carnaval/First Carnival’ dirigi pa Alan Medina, Brazil
‘Tics’ by Ted E Haynes, USA
‘Hold Ud 365/The struggle is real 365’ dirigi pa Flook Nielsen, Denmark
‘Absolu/Absolute’ dirigi pa Nicolas Brune/Sasha Foínix, France
‘Life on the edge’ dirigi pa Abhishek Dixit, India
‘Report on a Termination’ dirigi pa Arezoo Shabanian, Iran
‘Haut Les Coeurs/The Right Words’ dirigi pa Adrian Moyse Dullin, France
Kingdom of Shorts Part 2 :
Crocus Time’ dirigi pa Thijs Breukers, The Netherlands
‘REM’ dirigi pa Kenna Hernandez, Aruba
‘E Soño di Fiesta den Sabana’ dirigi pa Jhon Freddy T. Montoya, Aruba
‘Tahit’ dirigi pa Rovendley Welvaart, Curaçao
‘Don’t Abandon Me’ dirigi pa Desiree G. Croes, Aruba
‘Light Help’ dirigi pa Angie Gonzalez, Aruba
‘Gifts from Babylon’ dirigi pa Bas Ackermann, The Netherlands
‘Shots of Hope’ dirigi pa Idan Abraham Hernandez, Aruba
“E prome edicion Playa Film Festival ta hiba e lema di hunto atrobe. Riba tres dia nos lo bin hunto atrobe cu nos amigonan, famianan pa hunto participa na actividadnan educativo y creativo. Hunto nos lo bolbe disfruta cu nos cernan keri di peliculanan cu lo inspira nos.” Esaki ta e meta di ‘Playa Film Festival’. Manteniendo tur e reglanan di DVG, fundacion CINEARUBA lo ofrece na e comunidad y e muchanan un alternativa pa e vacacion escolar cu lo inicia diabierna awor.
Playa Film Festival ta un proyecto di fundacion CINEARUBA, ehecuta pa Juan Francisco Pardo y Adriano Nanof. E proyecto ta posibel danki na e sosten di Prins Bernhard Cultuurfonds Caribisch Gebied, VNO, Setar N.V., Unoca, Aruba Bank N.V., Aeropuerto Internacional Reina Beatrix, Bison, Ateliers ’89 y Departamento di Cultura Aruba. Pa medio di contribucion chikito e publico lo tin acceso na tur e actividadnan durante ful e dia. Pa mas informacion por bishita e pagina www.playafilmfestival.com .
Francisco Pardo – Fundacion CINEARUBA


text:
Un tata hoben a tira su pareha y mama di su yiu casi mortal. Nos isla parse ta biba di un hi-lite pa otro, pero no ta saca conclusionnan na nivel structural. Kico a bay robes?
Un tata hoben a tira su pareha y mama di su yiu casi mortal. Un tragedia cu ta duna espacio pa cada hende traha su propio version. Cada hende tin su propio splicacion. Poco ta lesa di e cosnan den comunidad cu ta hasi posibel pa hendenan cu un dia a stima otro por jega na e excesonan aki. Kico ta pasa den e cabes y curason di un hende ora e ta comete un acto asina? Poco ta lesa ki nos comunidad por sinja di un otro tragedia mas. Nos isla parse ta biba di un hi-lite pa otro, pero no ta saca conclusionnan na nivel structural. Kico a bay robes?
Na famia di Chaldira forsa, na Chaldira e forsa vital pa biba pa su yiu y como ser humano cu dignidad. Y na su pareha e sabidura pa refleha cu violencia nunca a trese solucion pa un problema.
Y na nos comunidad…laga nos sostene e famia cu nos pensamento y boluntad y unda cu nos por, planta un simia di bondad.
Tin biaha nos ta siguie, tin biaha nos ta ignor’e, tin ora nos ta contento cu ne y na otro momento, ora cu e “faya”, nos ta culp’e.
….Abo sa kico e ta? Rosabelle Illes ta conta bo riba www.comprondiendobida.com
Un contribucion di Rosabelle Illes
Abo a yega di caba e frase “Si mi tawata sa, lo mi a…”? Bo a yega di compañ’e cu e frase “Anto algo tawata bisa mi, pero…”? E ta mundialmente acepta cu tin aspectonan di bida cu ta fuera di nos control. Sinembargo, recientemente e nocion cu nos tin nos bida den nos man, nos ta responsabel y nos tin e libertad di escogencia y, den esey, e poder di determina kico nos bida lo ta, tambe ta wordo mas y mas acepta. Na cierto momento e sintesis ta revela su mes. E tesis: Tin aspectonan di bida cu ta fuera di nos control. E antitesis: Nos por eherce control pa medio di libertad di escogencia. Cua ta berdad? Of mihor poni, kico e tension lo crea? En realidad e contesta no ta importa. Simplemente pasobra nos sa caba.
Haja sa mas pakico ta bon pa bo scoge hopi conciente kico bo ta bebe ora bo ta hasi deporte of ora bo mester di mas energia. No ta tur cos cu ta ser bendi como saludabel ta esaki di berdad… www.comprondiendobida.com
De hecho — ora bo soda, bo ta perde “electrolytes” y nutrientenan importante cu ta vital pa hydratacion y ultimamente ta afecta bo prestacion. Bo sa cu manda abou un sports drink color neon, yena cu pata pata di sucu no por ta saludabel, pero bo no ta tin opcion…….te cu AWO.
Vemma THIRST™ ta hiba hydratacion na un nivel completamente nobo. Bo ta yena bo curpa cu un mescla di electrolytes, carbohydrato y amino acido. Contrario na awa y sports drinks, Vemma THIRST™ ta duna bo un full spectrum di vitaminanan, mineralnan a base vegetal, mangosteen carga cu antioxidante y e aloe den cada porcion. Duna bo curpa locual e tin sed p’e.
Arte pa Aruba, traha un bandera cu bo yiu. Un mucha no mester di hopi cos pa ta creativo… www.comprondiendobida.com
Trahando pa hopi anja cu mucha, mi a pensa hopi cos con celebra nos dia nacional cu e muchanan chiquito.
Esaki ta un projecto simpel cu cada major por hasi na cas cu nan yiunan prome cu sali celebra nos dia di himno y bandera.
Tur loke bo mester ta palo di sate, un pida carton, lijm y crepe papier den e colornan di nos bandera.
Gos’e hunto cu bo yiu y corda bis’e cu e ta un artista chiquito.
Mas despues, mas idea. Si abo tin, nan ta welkom…
Na caminda pa celebracion di 25 anja di Status Aparte…. ban honra Aruba y nos historia y nos cultura….
Na caminda pa celebracion di 25 anja di Status Aparte…. ban honra Aruba y nos historia y nos cultura…. Si abo tin mas cantica di Aruba… mand’e pa nos…. y nos lo comparti’e cu hopi amor cu nos lesadornan…. y corda… canta nan cu bo yiunan… no laga loke ta di Aruba bay perdi…. tempo ta nifica…. hiba e cosnan dushi den futuro…. pa futuro por refleha loke nos antepasadonan a crea y a e simia bon cu nan a planta….
Tempo di mi tempo,
Back in my day,
ora mondi tabata reina,
when the bush reigned,
cu splendor mi tabata briya,
I glowed with splendor,
cabrito so tabata morde na mi sumpiña.
only the goat nibbled on my thorns.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas.
Dedica na tur nos muhernan balente riba Dia Internacional di Hende Muhe…
Ami, muher…
Comunidad podise nunca lo compronde mi…
Pasobra podise nunca nan a purba di cana den mi sapato.
Poco nan sa di mi oranan di desesperacion, si placa atrobe no ta jega pa cumpra tur loke ta falta den cas…
Hopi ora mi ta mula den un tienda, para henter dia riba mi pia
Of den e restaurant unda mi ta corta berdura pa e turista por come su dinner…
Aruba Human Resources Association cu workshop interesante riba ‘zeven bronnen van arbeidsvreugde’, e siete fuente di orguyo y placer den trabou.
Desde comienso di humanidad trabou a hunga un rol importante den bida di e ser humano. Trabou tabata un proceso hopi individual, si nos corda tempo cu trabou tabata un ofishi.
Aruba Human Resources Association cu workshop interesante riba ‘zeven bronnen van arbeidsvreugde’, e siete fuente di orguyo y placer den trabou.
Desde comienso di humanidad trabou a hunga un rol importante den bida di e ser humano. Trabou tabata un proceso hopi individual, si nos corda tempo cu trabou tabata un ofishi. Nos por corda cu nos a sinja tocante di ‘gilde’, conoci pa nan dedicacion na nan ofishi. Esaki tabata tempo cu un hende tabata traha un holoshi di comienso te fin, pa menciona un ehempel.


text:
IDEA (Desaroyo pa Empresa Arubano) un unit di Departamento di Asuntonan Economico, Comercio y Industria, ta organisando e workshop aki GRATIS y kier a invita tur persona cu kier bira un entrepreneur cu ta cay den e ‘doelgroep’ menciona aki riba pa bin participa den e workshop aki, cu sigur lo aporta na boso conocemento.
E workshop aki lo wordo presenta door di diferente profesionalnan den diferente ramo. E dianan aki e oradornan lo yuda bo brainstorm bo ideanan y hasi bo ideanan bira realidad.
E siguiente oradornan lo ta presente y lo presenta e siguiente topiconan: ∙ Sr. Dave Martinus, Certified Business Coach pa ActionCOACH, y lo presenta ‘Kico ta ensera entrepreneurship’;
∙ IDEA, lo elabora tocante tur nan servicio- y trainingnan/ curso cu nan sa ofrece na clientenan y tambe lo presenta y duna guia pa traha bo ‘Business Plan’;
∙ DEZHI, afdeling di Vestiging van Bedrijven lo papia di tur e tipo di vestigingsvergunningen (permisonan pa establece un negoshi) cu tin y cu bo lo por aplica na e departamento aki; ∙ Douane, lo presenta tocante e siguiente topiconan: Agricultura, Cria y Pesca, companianan industrial, Vrijstelling, importacion y exportacion;
∙ Sra. Gayle Arends, Policy Advisor Sustainable Development Planning na Departamento di Asuntonan Economico; y lo elabora ‘Con pa aplica e tema sostenibilidad den bo negoshi’; ∙ Notaris Johnson; lo presenta temanan di: bedrijfsvormen (eenmanszaak/ NV/ VBA),
bedrijfsopvolgingen (diferencia den companianan) ora cu bo lo kier cuminsa un negoshi y tambe lo presenta tocante testamenten/ nalatenschap (kico por laga atras y pa ken); ∙ SVB, lo presenta tocante wergevers- en werknemers verzekering (primanan social); ∙ Sr. Benny Richardson, lo papia y mustra e importancia pa ta exitoso den bo bida personal door di biba un bida saludabel (come saludabel y sport). Tur esaki ta bo mindset pa ta un entrepreneur exitoso!;
∙ Futura, lo presenta con pa aplica innovacion den bo negoshi;
∙ Santa Rosa, con bo por hasi di agricultura bira comercial.
Tambe lo tin intercambio di experiencia di e siguiente personanan:
– Sra. Susie Franken, propietario di Djiespie’s Place, lo duna su storia di exito; – Sr. Lionel Rumnit, kende ta specialisa como Job Coach na ‘Trampolin pa Trabao’, y lo conta, con e ta train e personanan cu disabilidad pa den futuro por dentra den mercado laboral den nos sociedad;
– Sra. Sandra Brown, lo elabora tocante su storia di exito di tin un cas di anciano; – Merrill Robles (un pensionado), con e ta yuda comunidad pa medio di un negoshi y pafor di un negoshi.
E workshopnan aki lo ta completamente gratis y tuma lugar dianan 20 pa 24 juni venidero, entre 8:15 a.m. pa 12:30 p.m na Departamento di Asuntonan Economico, Comercio y Industria. na Sun Plaza, di dos piso, sala # 25.
Personanan cu lo desea di participa den e workshop aki por registra via e siguiente maneranan aki:
∙ Via nos Facebook-page: Idea-Aruba, wak e add di ‘Silver Entrepreneurship’ (ful ariba), den e texto mester primi e link, cu lo manda bo na e link di Eventbrite (scribi aki bao), y eynan por yena, nomber y email;
https://www.eventbrite.com/e/silver-entrepreneurship-workshop-for-retired-or-soon to-be-retired-tickets-360492551927
∙ of por yama Judella of Louella na telefon #: 521-2440 / 521-2439
∙ of email Judella na j.trim@deaci.aw.
Cupo ta limita, nos ta wardabo!


text:
Resultadonan di Beisbòl Liga Grandi ayera:
- Minnesota Twins a pèrdè di Baltimore Orioles ku skor di 3-2
Jonathan Schoop a konekta 1 hit den 3 turno na bate ku 1 base por bola. Jonathan tin un promedio di .333
- Washington Nationals a derota Atlanta Braves ku skor di 4-3 den 10 entrada
- Los Angeles Dodgers a gana San Diego Padres ku skor di 15-0
Kenley Jansen no a picha den e partido aki
- Toronto Blue Jays a derota Tampa Bay Rays ku skor di 5-3
- Colorado Rockies a gana Arizona Diamondbacks ku skor 10-5
- Chicago Cubs a derota Los Angeles Angels ku skor di 9-0
Andrelton Simmons no a konektá hit den 3 turno na bate
- Chicago White Sox a gana Oakland Atheltics ku skor di 4-3
- San Francisco Giants a derota Milwaukee Brewers ku skor di 12-3
- Seattle Mariners a pèrdè di Texas Rangers ku skor di 3-2
- Philadelphia Phillies a pèrdè di Cincinnati Reds ku skor di 6-2
- Houston Astros kontra New York Yankees a keda postpone
- Boston Red Sox kontra Cleveland Indians a keda postpone
Partidónan di Liga Grandi pa awe:
- Houston Astros kontra New York Yankees
- Boston Red Sox kontra Cleveland Indians
- New York Mets kontra Kansas City Royals
- St. Louis Cardinals kontra Pittsburgh Pirates
- Detroit Tigers kontra Miami Marlins
- Toronto Blue Jays kontra Tampa Bay Rays
- Seattle Mariners kontra Texas Rangers
- San Francisco Giants kontra Milwaukee Brewers
- Colorado Rockies kontra Arizona Diamondbacks
- Chicago Cubs kontra Los Angeles Angels
- Chicago White Sox kontra Oakland Athletics
- Los Angeles Dodgers kontra San Diego Padres
Algu Mas:
- Ozhaino Albies a keda asigná pa e ekipo di Mississippi Braves den Dòbel A di Liga Menor. Temporada pasa Ablies a pasa ku e ekipo di Rome Braves den Klase A. Dansby Swanson a keda asigná na e ekipo Carolina Mudcats den Klase A
- Carlton “Calten” Daal tambe ta keda promové pa Dòbel A i ta habri temporada ku e ekipo di Blue Wahoos. Temporada pasa Calten tabata den Klase A avansá ku e ekipo di Daytona Tortugas
Beisbol Profeshonal Hapones
- Wladimir Balentien a konektá 2 hit for di kua su promé honron di temporada den 3 turno na bate ku 2 base por bola I 1 kareda empuha pa Tokyo Yakult Swallows Wladimir tin un promedio di .429


text:
Documenta pensamento ta documenta historia oral…Un rato cu Indra Stamper…
Den un combersacion ameno cu Indra Stamper, e la comparti diferente di su pensamentonan pa cu nos custumbernan cu ta bayendo perdi, un mas lihe cu e otro. Hunto nos a puntra nos mes, tad icon esaki ta sosodiendo y kico nos por hasi pa evita esaki. Con nos por sinja nos hendenan y nos paisanonan nobo stima nos custumbernan Rubiano? Indra ta hasi esaki dor di pone su pensamentonan riba papel… un custumber cu cada un di nos por crea tambe. Documenta nos pensamentonan ta documenta historia oral, vivencia y bida mes…
Pesey awe nos kier pa bo lesa un bunita pensamento di un hoben Arubiana, radiante, ehecutiva y un curason grandi pa su isla stima Aruba. Indra ta e persona encarga cu e relacion publico y mercadeo di Aruba Palm Beach Plaza…un bunita projecto cu hopi potencial. Danki na Indra pa comparti su curason y cu hopi mas hende refleha riba e balor di nos custumbernan y specificamente Pasco di nacemento…
Custumber
Nan sa bisa,
Custumber ta mal cos
Pero ta di custumber nos ta crece
Di custumber nos ta sinja
Mi no kier descustumbra
Di mi custumber ‘rubiano
Custumber ta bunita,
Bai misa diadomingo
Bishita famia pa pasco
Canta dande anja nobo
Sunchi y brasa famia
Bishita defunto na su graf
Res’un rosario de vez en cuando
Stima famia riba tur cos…..
Y nan tin cuer’i cara di bisa,
Custumber ta mal cos
– Indra Stamper


text:
Prome parti di Un entrevista cu Dr. Jaime Falconi, neurologo y psichiatra
Dr. Jaime Falconi, neurologo y psichiatra Arubiano tin e tema aki como un punto di atencion grandi. E no ta solamente un problema serca hende grandi, pero pa hopi tempo caba e ta un fenomeno cu nos ta wak tambe serca hobennan y te hasta serca muchanan hopi chikito.
Di con?
• Pasobra nos custumbernan di biba a cambia, consecuentemente tambe nos ritmo di drumi.
Antes nos tabatin 2 of 3 canal di television. Awendia nos tin cable y dish cu un cantidad grandi di canal, 24 ora pa dia. Nos tin internet, ADSL 24 ora pa dia. Y….nos tin menos control di majornan kico nan yiunan ta hasi, ora cu lo mihor pa nan ta pa nan ta drumi. Mayornan ta traha warda, nan tin nan propio preocupacion y tempo a bira moderno. Muchanan tin hopi mas libertad cu antes, talves demasiado pa nan propio bienestar y felicidad.
• E constelacion di nos famianan a cambia. Nos tin hopi mas famia di un solo mayor. Esaki ta nifica mas obligacion riba lomba di un solo mayor. Pues tambe mas preocupacion. Mamanan cu ta lanta nan so cu nan yiu no ta un tarea facil, placa hopi bes no ta yega, yiunan ta mas rebelde. Y e mama na final di dia y prome cu e pega soño ta ocupa su mes cu e problemanan cu e mester soluciona mayan. E no tin hopi sosiego berdadero. Con bon e por drumi realmente e ora? Y bo por culp’e si e ta irita pa un periodo largo? Un situacion cu hopi biaha ta bira algo cronico, sin cu e mes ta realisa… E ta subi cama 12 or anochi, ta pega soño 1 pa 2 or madruga…Cuanto ora di soño un persona asina ta haya pa dia? Probablemente pa 5 of 6 or ya e mester ta ariba su pia pa prepara muchanan pa bay scol…
• E control social den nos comunidad a cambia. Nos ‘privacy’ ta sagrado, nos murayanan a bira hopi halto y nos no ta mete cu bida di otro. Di otro banda nos no ta preocupa cu otro mas tampoco… Ni nos ta duna otro un man asina hopi mas… Ni nos kier scucha conseho mas…nos sa cu tin hopi cos cu no ta klop den nos bida, pero nos ta prefera di wanta e berguensa y kibra nos cabes, keda sin drumi, cu busca yudansa…
• Consecuentemente nos ta cay den un circulo vicioso, cu nos curpa no ta haya e sosiego necesario…nos no ta drumi bon, nos no ta drumi suficiente y nos no ta funciona bon…pasobra nos curpa y mente no ta haya e chens pa recupera su mes… Nos mester di pildo pa drumi?
• Nos ta biba den un mundo yen di desordo. Nos kier hasi hopi cos, sali bay hopi caminda, nos kier cumpra hopi cos, nos yiunan kier hopi cos. Nos kier un television riba cada camber? Talves nos por cuminsa realisa cu tin un otro manera pa anda cu bida?
• Nos forma y orario di come a cambia. Nos ta come mucho laat, cu cuminda mucho vet. Si bo ta bay drumi cu un stoma yen, con bon esaki por ta bo drumi sosega?
(E ta sigi majan…)


text:
Algun dia pasá mi a hala un stul sinta na mesa ku algun pensonado ku mi konosé i otronan deskonosí pami. A dura poko pa ripará ku mi tabata mei-mei di un diskushon tokante di baimentu di luna si òf no. Tabata opvio ku e grupo ku tabata kere ku hende a pone pia riba luna, no tabata logra kombensé e otronan ku tabata insistí ku baimentu di luna tabata un fantasia di Holywood.
Loke mi no tabata ke pa pasa, a pasa: “Alex, abo ta kere e fantasia di bai luna aki?” unu a puntrami. Nèt mi tabata saboriá mi kòfi pretu loke a dunami un frakshon di tempu èkstra pa kontestá: “Bai luna? Ami no ta ni kere ku luna ta èksistí. Tur hende sa ku loke nos ta yama luna ta un base pa èkstraterestre”
E lès ku mi a siña algun tempu pasá ta ku no por rasoná ku hende ku no tin kapasidat rashonal. Pues si nan bin ku ponensia apsurdamente ridíkulo, abo bin ku ponensia ainda mas ridíkulo. Mayoria biaha e kombersashon ta kaba.
Mas i mas ta surgiendo moveshonnan pa kontra-aresta teorianan di konspirashon, no a base di rasonamentu, pero kreando teorianan ainda mas ridíkulo. Esun mas konosí ta e moveshon Birds are not real na Merka. Segun e teoria di konspirashon aki, gobièrnu a mata tur para na Merka i a remplasá nan pa drone den forma di para, instalá ku kámara pa spioná. Pues ora bo mira e paranan ‘fake’ aki riba waya di koriente, nan ta kargando nan bateria. I sea alerta ora nan pupu riba bo outo, pasombra esaki ta kontené un gèl pa sigi tur moveshon di bo vehíkulo.
Kisas awor bo sa kiko kontestá un di e sabionan riba FB ku ta ‘spesialista’ di medisina, geopolítika, lei, tráfiko (hopi biaha ta e mesun hende ta spesialisá riba tur tereno) trata na kombensébo di su teoria ridíkulo di konspirashon. Diferensia ku esnan di Birds are not real ta ku nan sa ku loke nan ta bisa no ta bèrdat pero ta hasié pa hala atenshon riba un tendensia peligroso pa demokrasia i ku hasta ta kosta bida humano manera ta e kaso di teorianan kontra bakunashon.
Willemstad, Kòrsou


text:
Servisio di Atmishon ku proyekto”tuma bo pèrmit”
Willemstad – Servisio di Atmishon ta informá ku entrante djaluna 3 di aprel 2023 ta inisiá ku proyekto “tuma bo pèrmit”. Meta di e proyekto aki ta pa duna mas tantu persona posibel un sita mas pronto pa risibí nan título di residensia.
Durante un luna, Servisio di Atmishon, lo anunsia tur djaluna riba su página di facebook Admission Office Curaçao, kua ta e fechanan ku ta disponibel pa traha sita. Personanan ku risibí karta di desishon positivo por traha sita riba e fechanan ku keda anunsiá. Si un persona tin un sita trahá pa despues di e fecha ku keda anunsiá, e persona mes por kanselá e sita i traha un nobo riba e fechanan ku keda anunsiá. Den e e-mail di konfirmashon ku a risibí ora a traha sita, tin un lenk pa por kanselá e sita.
Servisio di Atmishon ta urgi tur persona ku traha un sita, pa akudí riba e dia di e sita. E rekisitonan ku kada persona mester presentá kuné riba dia di e sita ta menshoná den e karta di desishon bou di e punto di “afhandeling”. Un rekordatorio ta bai pa personanan ku tin un promé petishon, pa hasi pago di e deposito promé na Servisio di Impuesto. Si no presentá ku e rekisitonan nesesario no por risibí e título di residensia i mester traha un sita nobo.